Bujica vode poplavila Vranjsku Banju, nema naznaka povlačenja | Južna Srbija Info\nPočetna | Novosti | Kritično u Vranjskoj Banji\nBujica vode poplavila Vranjsku Banju, nema naznaka povlačenja\nVranje 23.01.2015. Južna Srbija Info, OK Radio, Grad Vranje\nZbog obilnih padavina proglašena vanredna situacija u gradskoj opštini Vranjska Banja i selima sa desne strane južne Morave.\nNadležni pozivaju meštane da se priključe dobrovoljcima u postavljanju nasipa.\nŠtab za vanredne situacije grada Vranja danas je održao hitnu sednicu zbog obilnih padavina, koje su ugrozile teritoriju gradske opštine Vranjska Banja, a posebno naselje Savinci i sela Bujkovac, Korbevac i Izumno.\nNa osnovu procene sa terena Štab za vanredne situacije doneo je odluku da se na teritoriji gradske opštine Vranjska Banja proglasi vanredna situacija. Odmah su preduzete sve neophodne mere, odnosno upućena je mehanizacija u ugrožena područja u cilju zaštite imovine i ljudi. Takođe, proglašena je i vanredna situacija u selima sa desne strane južne Morave.\nNajugroženiji je putni pravac Tibužde - Lukovo i Tibužde -Leva reka. Put Gornje Trebešinje - Nastavce je neprohodan i oboreni su stubovi za niskonaponsku mrežu. Po rečima zamenika gradonačelnika Dragoljuba Stevanovića na raspolaganje su stavljeni mehanizacija i ljudstvo javnih preduzeća.\nU toku večeri biće održana još jedna sednica Štaba za vanredne situacije.\nBujica vode poplavila je pojedine delove Vranjske Banje, a iz preduzeća Uprava Banje pozivaju meštane da se priključe dobrovoljcima u postavljanju nasipa.\nDirektor tog preduzeća Goran Marković za OK Radio kaže da je voda počela da se izliva iz manjih potoka i da nema naznaka povlačenja bujice.\n– Već više od pet sati borimo se sa poplavama u Vranjskoj Banji, a najkritičniji delovi su Savinci i Ogoš, ali i sela Bujkovac i Korbevac.\nU naselju Savinci voda je srušila jedan zid, a u Ogošu su podrumi kuća puni vode.\nPozivam građane da nam se pridruže, jer ne možemo sami da se izborimo sa ovom vodenom stihijom i stvar postaje ozbiljna jer kiša ne prestaje da pada – kaže Marković.\nPrema njegovim rečima, na sprečavanju većih katastrofa trenutno radi oko 10 ljudi, većinom zaposlenih u Upravi Banje.\nOni trenutno pune džakove peskom, a o situaciji u Banji obavešten je i Centar za vanredne situacije u Vranju. Za sada, pomoć u vidu peska i mašina uputili su i vranjski „Vodovod“ i „Komrad“.\nZainteresovani građani mogu se javiti u ugroženim naseljima ili Upravi Banje na telefon 545-600\nBujica vode iz planinskih reka potkopala je i odvalila deo puta i oborila električne stubove u Gornjem Trebešinju kod Vranja.\nPlaninska reka odnela i put kod Vranja Planinska reka odnela i put kod Vranja\nZbog toga su sela Trebešinje i Nastavce bez struje.\nKako se saznaje, kao posledica kiše i otapanja snega, iznenada je nabujala planinska reka koja protiče kroz ova sela, odcepila je deo lokalnog puta, oborila električne stubove, a počupano je i nekoliko topola.\nU sektoru za vanredne situacije kažu da je uvedeno vanredno stanje i u okolnim selima.\nStanje još uvek nije katastrofalno, ali je alarmantno, tim pre ukoliko ne dođe do stagniranja vodostaja planinskih reka i Južne Morave.\nPutni pravci Korbevac - Kriva Feja i Bujkovac - Korbevac u prekidu\nPrema podacima koji stužu u Štab za vanredne situacije nabujala Korbevačka reka odnela je most, što je dovelo do prekida u saobraćaju putnog pravca Korbevac-Kriva Feja.\nSve raspoložive ekipe su na terenu, a stručnjaci Direkcije za izgradnju i razvoj grada procenjuju ugroženost mostova i putnih pravaca usled obilnih padavina.\nNabujala Korbevačka reka ugrozila je još jedan most, tako da je u prekidu i putni pravac Bujkovac - Korbevac.\n# Vranje Vranjska Banja Kriva Feja vanredno stanje poplava bujica vanredna situacija Dragoljub Stevanović bez struje štab za vanredne situacije Goran Marković poplava 2015 OK Radio gradske opštine Centar za vanredne situacije\nReke u opadanju\nPoplave u Vranju, Hanu...


Trebinje: Potpisan milionski ugovor o izgradnji sistema za navodnjavanje - Akta.ba\nProjekat sa 85 odsto finansira Vlada Republike Srpske, sredstvima Svjetske banke, a sa 15 odsto grad Trebinje, što je oko 850.000 KM.\n24.07.2017. 13:55 / Izvor: Akta.ba\nU Trebinju je danas potpisan Ugovor o izgradnji sistema za navodnjavanje na ovom području vrijedan 5.831.043 KM između predstavnika Ministarstva poljoprivrede, šumarstva i vodoprivrede Republike Srpske i izvođača radova.\nProjekat sa 85 odsto finansira Vlada Republike Srpske, sredstvima Svjetske banke, a sa 15 odsto grad Trebinje, što je oko 850.000 KM. Radove će izvoditi konzorcijum firmi "Buk promet" Bijeljina i "Herc gradnja" Bileća.\nMinistar poljoprivrede, šumarstva i vodoprivrede Srpske Stevo Mirjanić rekao je da potpisivanje ugovora o izgradnji 860 hektara sistema za navodnjavanje predstavlja kontinuitet nastojanja Vlade da bude nastavljena izgradnja irigacionih sistema u Srpskoj.\nOn je naveo da će realizacija projekta trajati oko 365 dana, te istakao da ne treba prestajati sa gradnjom sistema za navodnjavanjem u Trebinju dok svaki hektar ne bude imao vodu.\n"U prvoj fazi biće izgrađeni centralni cjevovodi dužine oko 10 kilometara, dvije crpne pumpe, dva rezervoara", pojasnio je Mirjanić, dodajući da je potrebno riješiti i način održavanja sistema za navodnjavanje i njegovog upravljanja, ne samo u Trebinju, već u cijeloj Republici Srpskoj.\nOn je rekao da je potpuno siguran da će izgradnja sistema za navodnjavanje u Trebinju za sobom povući i ostale određene aktivnosti kada je riječ o zemljištu, te naveo da na području Trebinja ima oko 3.800 hektara državnog zemljišta, da je 947 hektara već dato pod koncesiju, a 2.200 hektara treba identifikovati, inventarisati i napraviti program njegovog uređenja.\n"To će zajedno raditi Ministarstvo, grad Trebinje, Geodetska uprava i Pravobranilaštvo", rekao je Mirjanić, ističući da je pripremni posao već počeo.\nOn je naveo da se u Srpskoj trenutno intenzivno radi na izgradnji oko 4.700 hektara površina pod sistemom za navodnjavanje, napominjući da je oko 1.000 hektara završeno, oko 1.700 hektara je u toku, a pripreme se vrše na 2.200 hektara.\n"Imamo u opciji da završimo oko 4.700 hektara najkasnije do kraja sljedeće godine, i tu se ulaže oko 36 miliona KM", rekao je Mirjanić.\nOn je naglasio da Republika Srpska, osim što ulaže u irigacione sisteme, znatna sredstva izdvaja u uređenje hidromelioracinih sistema, i u posljednje tri godine za te svrhe i uređenje ostalih dobara iz oblasti vodoprivrede angažovano je oko 180 miliona KM, i ugovoreno 100 miliona radova.\n"Sada ćemo sve hidromelioracione sisteme dovesti u funkciju i tako zaštititi imovinu Republike Srpske", rekao je Mirjanić, koji je posjetio i novovotvorenu "Hercegovačku kuću", kao i Resor za pružanje stručnih usluga u poljoprivredi.\nGradonačelnik Trebinja Luka Petrović rekao je da je u drugoj fazi planirana izgradnja sekundarne mreže za navodnjavanje Trebinjskog i Petrovog polja, kao i postavljanje instalacija prema zubačkom platou sa pumpnim sistema i dovođenja vode u sela Turmenti, Orašje, Konjsko, Radešići, Bogojević selo i Ubla.\nPrema njegovim riječima, već sljedeće sedmice su planirane aktivnosti na ovom projektu, i uz pomoć Vlade Srpske, nadležnog ministarstva, "Hidroelektrana na Trebišnjici", kao i sredstvima grada Trebinja, biti završen ovaj sistem u cijelosti i time omogućen kvalitetniji razvoj poljoprivrede i stočarstva u ovom kraju.\n"Trebinje će uputiti inicijativu nadležnom ministarstvu da Hercegovina dobije mašinu koja bi mogla da privede namjeni one površine koje sada nisu u namjeni. Procjenjuje se da ih ima nekoliko hiljada hektara, a mogle bi da budu davane u zakup ili pod koncesiju", najavio je Petrović.\nOn je naglasio da Trebinje ima potencijal za razvoj poljoprivrede koji treba iskoristiti da bi taj grad postao centar regije u ovoj privrednoj grani, koji će uvezati i druge hercegovačke opštine, da bi taj dio Republike Srpske zajednički nastupao na tržištu.\nDirektor Jedinice za koordinaciju poljoprivrednih projekata u resornom ministarstvu Stefan Mitrović rekao je da će se sutra početi sa procedurom nabavke usluga izgradnje sličnog sistema u Ljubinju, koji će obuhvatiti površinu od 250 hektara i imaće jednu pumpnu stanicu, rezervoar zapremine veće od 200.000 metara kubnih i mrežu preko 13 kilometara.\nIzvođači radova obećali su da će projekat realizovati uspješno, u predviđenom roku i profesionalno, napominjući da će radovi početi za mjesec dana, a završeni do polovine idućeg ljeta.\n#Herc gradnja Bileća\n#Trebinje sistem navodnjavanja


Počela Prodaja Nove Seat Ibize | Autopedija\nU ponudi se trenutno nalaze 3 benzinska agregata (1.2 sa 70 KS, 1.4 sa 85 KS i 1.6 sa 105 KS), kao i 2 dizelmotora (1.4 TDi sa 80 KS i 1.9 TDi sa 105 konja).\nPo najavama iz Seata, vozači mogu da očekuju izuzetne vozne karakteristike, s obzirom da se u fabrici trude da zadrže i poboljšaju sportski imidž Ibize, sa posebnim osvrtom na dizajn karoserije. Ove najave se oslanjaju na činjenicu da su u Seatu koristili najnoviju Volkswagenovu platformu malog automobila, na kojoj će biti razvijena i nova generacija VW Polo-a.\nKao i kod Leona, prvo što u pada u oči kod nove Ibize je linija koja ide po strani, od prednje svetlosne grupe ka zadnjim točkovima, linija koja naglašava sportski karakter i automobil izdvaja od konkurencije. Veliki usisnici za vazduh na prednjim odbojnicima su takodje novost, dok naglašeni farovi dodatno poboljšavaju dinamiku samog vozila, koje izgleda kao da se kreće čak i dok stoji.\nDetaljima u unutrašnjost je posvećena posebna pažnja, i to od strane inženjera koje je Seat "pozajmio" iz sestrinske fabrike - Audi. Za razliku od Audija, unutrašnjost je prilično minimalistička, što ne znači da Ibiza ne nudi obilje opreme. Završna obrada je na visokom nivou, kao što se očekuje od stručnjaka koji rade u Audiju, a kao vodilja je korišćena unutrašnjost novig Audija A3.\nOprema koju Ibiza poseduje je zaista impresivna i retko viđana u klasi gradskih automobila (MP3 i BlueTooth priključci, Hill-Start funkcija). Kada je reč o bezbednosti, u novog superminija se ugrađuje unapređeni ESP sistem koji smanjuje razdaljinu neophodnu za zaustavljanje, dok nova karoserija pruža ugodniju vožnju čak i pri jačem pritisku na pedalu gasa.\nNova Ibiza za sada postoji kao model sa petoro vrata, ali se model sa troja vrata, nazvan SportCoupe očekuje u kasnijoj prodaji, dok ćemo na FR i Cupra modele (koji se razvijaju na osnovu SportCoupe platforme) čekati verovatno još duže.\nCene nove Seat Ibize su veoma konkurente u svojoj klasi, dok u kvalitet izrade, baziran na iskustvu tri fabrike iz Volkswagen koncerna ne treba sumnjati.\nDacia Mitsubishi Space Star Saab 9 3 VW Golf ac schnitzer alfa romeo tz3 audi r10 auto bild auto skole automobil godine aveo bmw g power bmw gran coupe bmw x5 m dacia kanjara g power m5 hurricane imiev kia venga lada kalina mercedes e63 amg opel omega opel vectra pariz 2010 polovni automobili skoda octavia scout sportage toledo toyobaru toyota corolla toyota yaris trziste vision d vw bluemotion vw golf 7 yugo


Američki analitičar i stručnjak za Balkan, Danijel Server nedavno se vratio iz posete Srbiji, Crnoj Gori i Bosni i Hercegovini, u toku koje se sastao sa zvaničnicima kao i predstavnicima nevladinog sektora. Kaže da je u regionu primetio pozitivne trendove, ali i nastavak nekih višegodišnjih problema. Jedna promena koju je uočio jeste veće prisustvo Rusije na Balkanu.\nDanijel Server naglašava da je posetio zemlje regiona u privatnom svojstvu i da nije prenosio poruke američke administracije već lične stavove. Iako je svestan da se mnogi gradjani bore sa ekonomskim problemima, kaže da mu je Beograd u celini delovao lepše i vedrije nego što ga pamti – kao kosmopolitska sredina sa jasnim osećanjem smera – ka Evropi. S druge strane, primetio je i suprotan trend.\n“Ne bih rekao da sam bio iznenadjen ali je upečatljiv utisak ostavilo to koliko je snažna romansa Srbije sa Moskvom. Ta rusofilija je, po meni, pomalo smešna. Rusija je regionalna sila u opadanju, sa velikim ekonomskim problemima, velikim problemima sa Sirijom i Ukrajinom, nema neku važniju ulogu na Balkanu a ponaša se kao da je Balkan njena sfera uticaja. Rusija ulaže mnogo novca u medije, nevladine organizacije, političke stranke u Crnoj Gori, Srbiji a kako čujem i u Bosni, ali ne mislim da joj se to mnogo isplati. Moram da naglasim nešto - NATO ne ide da traži nove članice – nove članice prilaze Alijansi jer žele da budu njen deo i žele sigurnost koju ona nudi. To je uradila Crna Gora, tražila je članstvo i dobiće ga, zato što se kvalifikovala za njega, što nije lak zadatak.\nServer, koji je u Beogradu razgovarao sa premijerom Vučićem i šefom diplomatije Ivicom Dačićem, kaže da se sastao i sa predstavnicima civilnog društva i da je svestan zamerki na račun vlade u domenu pravosudja, službi bezbednosti i uticaja na medije. Na pitanje da li Zapad zbog proevropske politike vlade u Beogradu “žmuri” na te unutrašnje probleme, Server kaže:\n“To morate da pitate američke zvaničnike, oni odredjuju zvanične odnose. Ja svakako ne žmurim, ali nastojim da očuvam osećanje proporcije, i osećanje da – ako neko ide u pravom smeru, želite da mu pomognete da tamo stigne a da ne radite nešto što bi mu otežalo da ide u pravom smeru.”\nServer konstatuje da premijer Vučić jasno ističe da želi da Srbija bude okrenuta ka Evropi, dok se predsednik Nikolić zalaže više za okrenutost ka Moskvi.\n“To je nezgodno, ne mislim da ima mnogo uticaja pošto premijer ima veću moć i ovlašćenja u ovom trenutku, ali dovodi do toga da je srpska politika manje koherentna nego što bih ja voleo da vidim, a imam utisak da je i manje koherentna nego što bi premijer Vučić to želeo.”\nAmerički analitičar smatra da povratak lidera SRS Vojislava Šešelja u srpski parlament i prisustvo anti-evropske struje u novom sastavu parlamenta neće uticati na promenu kursa zemlje.\n"Evropa možda ne izgleda sjajno danas ali to je zato što je ekonomski ciklus sada na niskoj tački, to će se promeniti. Američka ekonomija dobro stoji, Rusija je ne samo u poslovnom smislu, već u ozbiljnom ekonomskom padu zbog neuspeha da razvije industriju dok su cene nafte i gasa još bile visoke."\nDanijel Server ne smatra da su američke investicije u Srbiji, konkretno ulaganja američke kompanije KKR u srpske kompanije i medije – pokušaj jačanja takozvane “meke moći” SAD i pariranje Rusiji u tom smislu.\n“Sumnjam da KKR obraća više od minimalne pažnje na mišljenje američke vlade kada donosi odluke o investicijama. Američki ambasador je možda ohrabrio ta ulaganja, ali poenta je – KKR traži bolji povraćaj svojih investicija, posebno kada je reč o vladinim hartijama od vrednosti. Srpske akcije se, koliko razumem, malo više isplaćuju. Ne iznenadjuje što kompanija sa ogromnim portfolijem želi da diverzifikuje svoja ulganja, preuzme malo više rizika i kupi neke srpske akcije. To je dobro za Srbiju, dobro za SAD, ne bih to opisao kao meku moć, već kao normalno funkcionisanje kapitalizma.”\nAmerička izborna trka pažljivo se prati u Srbiji, a Danijel Server smatra da bi u slučaju da Hilari Klinton osvoji nominaciju a zatim i opšte izbore, njena pobeda za Balkan značila kontinuitet, treći mandat Obamine politike.\n"Sa Hilari – dobijate stabilnost. Ne znam šta biste dobili sa Trampom, tačno je da je govorio protiv američkog bombardovanja Srbije, ali on svašta govori, danas jedno, sutra nešto sasvim suprotno, i nije ga briga za to da bude dosledan. Neki su mi u Srbiji rekli da bi sigurno poništio priznanje Kosova – prvo, ne znam da li je tako nešto ikad uradjeno, a drugo nema razloga da se veruje da bi to bio slučaj. Izbor Trampa bi poremetio ceo svet, uključujući i Balkan.”


Sale Stanojević pred promocijom u Partizanu!\nPočetna stranicaFK PartizanSale Stanojević pred promocijom u Partizanu!\nPovratak nekadašnjeg ljubimca navijača.\nNovi trener Partizana biće Aleksandar Stanojević, saznaje MOZZART Sport! Promena na klupi crno-belih mogla bi da se dogodi već danas.\nAktuelni trener crno-belih Savo Milošević je najavio odlazak, a čelnici kluba stupili su u kontakt sa Aleksandrom Stanojevićem, koji je potvrdio da je spreman da se vrati u klub u kojem je počela njegova trenerska karijera. Pregovori dve strane nisu još gotovi, ali očekuje se da danas-sutra ruke budu pružene i da na radost navijača trener koji je pre tačno deceniju uveo Parni valjak u Ligu šampiona ponovo sedne na klupu.\nOčigledno je da je potrebna šok terapija ekipi koja je počela da gubi konce na terenu i da je Milošević procenio da bi bilo najbolje da se povuče. Ostaviće za sobom prostor nasledniku da i u narednih skoro mesec i po dana potraži i neophodna pojačanja.\nAleksandar Stanojević se vinuo u trenersko nebo pre deceniju na klupi crno-belih kao mlad trener, koji je osvajanjem trofeja i plasman u Ligu šampiona postao ljubimac Grobara. Kada je smenjen zbog sukoba sa Draganom Đurićem, bio je jedini trener Partizana zbog čijeg su odlaska navijača držali proteste ispred stadiona.\nNakon odlaska iz Humske Stanojević je više puta radio u Kini, vodio je i Makabi iz Haife, kao i grčki PAOK.


Radulović: Skuplja struja plaća Vučićeve i Dinkićeve subvencije "stranim" investitorima - Ekonomske Vesti\nPokret „Dosta je bilo – Saša Radulović“ izrazio je bojazan da će prihod ostvaren od povećanja akciza na struju biti potrošen na „nesposobne partijske kadrove u javnom servisu“ i „sulude“ subvencije stranim investitorima.\n„Nakon drastičnog, protivustavnog otimanja od 22 do 25 odsto penzije od 700.000 penzionera, u novembru prošle godine, Vučić je najavio predizborno “povećanje” za jedan do dva odsto, do kraja godine. Za “rast” penzija biće mu potrebno najviše 9,6 milijardi dinara. Da bi to platio, već od avgusta je povećao cenu struje za 12 odsto, što će uliti u republički budžet prihod od 14 milijardi dinara, a u kasu EPS-a još osam milijardi. Znači, poskupljenjem će svi građani, pa i penzioneri, platiti Vučićevo predizborno “povećanje” penzija i još će mu ostati novca za bacanje na nesposobne partijske kadrove u javnom sektoru i njegove i Dinkićeve sulude subvencije “stranim” investitorima.\nNovo poskupljenje struje za 2,5 miliona domaćinstava u Srbiji znači veći trošak od oko 400 dinara mesečno po domaćinstvu, odnosno devet milijardi dinara godišnje za sva domaćinstva. Za domaćinstva koja se greju na struju udar će biti znatno veći. Ukoliko Vučić “poveća” penzije za jedan odsto, to će značiti dodatak od svega 230 dinara mesečno na prosečnu penziju, kakvu prima 1.737.320 penzionera, a račun za struju će im biti veći za oko 400 dinara mesečno. Najgore će, naravno, proći penzioneri čije su penzije niže od 25.000 dinara, a njih je 60 odsto, odnosno preko milion. Njima će penzija biti prosečno „povećana“ za 150 dinara, a struja skuplja za 300 do 400 dinara mesečno.\nUmesto da ukida subvencije stranim investitorima, razbija uvoznički lobi, rasterećuje domaću privredu, podržava domaću proizvodnju, Vučić ovim poskupljenjem struje povećava opterećenje domaće privrede, koja će, uz veće troškove, biti još manje konkurentna. Roba iz uvoza biće još konkurentnija, a domaća proizvodnja skuplja.\nVučić obmanjuje javnost i građane da je ovo mizerno “povećanje” penzija rezultat dobrog stanja u državnom budžetu. Poreski prihodi u junu 2015. su za deset odsto manji od poreskih prihoda u junu pre godinu dana. Privreda propada. Prihodi od PDV su u junu ove godine iznosili 28,5 milijardi dinara, a u junu 2014.godine 32 milijarde. Smanjenjem plata i penzija došlo je do pada domaće potrošnje koja je dovela do manje proizvodnje i manjih poreskih prihoda od očekivanih.\nNeustavnim smanjenjem penzija, Vučić je “uštedeo” oko 210 miliona evra, a smanjenjem plata u javnom sektoru još 290 miliona. Sad povećanjem cena struje ubire oko 200 miliona evra, a “povećanje” penzija će ga koštati najviše 80 miliona evra. Istovremeno, na korupcionaške subvencije troši milijardu evra godišnje i njima kupuje radna mesta na kojima se isplaćuje minimalac. Srbiju pretvara u zemlju jeftine najamne radne snage. To nisu reforme.\nPokret “Dosta je bilo-Saša Radulović” zahteva od Vučića da vrati imovinu penzionerima, ukine subvencije i skloni svoju partokratiju iz javnog sektora. Srbiji su potrebni red, transparentnost, sistematizacije radnih mesta, poštovanje zakona i Ustava, a ne marketinške predstave premijera.“\n← Hrvatski spoljni dug blizu 50 milijardi evra\nU Jagodini uhapšen onkolog zbog primanja mita →\nRadulović: Pljačkaška privatizacija se nastavlja\n1. dec. 2014 Andrija Matić Komentari su isključeni na Radulović: Pljačkaška privatizacija se nastavlja


MARKO TADIĆ PONOVO ĆE NOSTITI DRES RADNIČKOG ZRENJANIN – Zrenjanin\nDa se ostvari cilj, a to je plasman u Prvu ligu\nDopada mi se ekipa u kojoj ću ove sezone igrati, poznajem većinu momaka i verujem da ću se veoma lako uklopiti u tim – kaže Tadić\nU prolećnom delu sezone u Srpskoj ligi Vojvodine Radnički Zrenjanin igraće znatno pojačan, jer su došli Aleksandar Čigoja (iz FK Borac, Sakule), Nikola Bjelica (Jedinstvo, B. Karađorđevo) i Marko Tadić. Kako kaže Darko Tošić, sportski direktor Radničkog, ukoliko neko od fudbalera koji su igrali jesenas ne ode, Klub više neće dovoditi pojačanja.\nMarko Tadić je do sada nastupao za Proleter (Kadetska liga Vojvodine), Banat i Proleter 2006 (Omladinaska liga Srbije), Radnički Zrenjanin, Mladost iz Bačkog Jarka (plasman u Srpsku ligu, osvajanje Kupa Novog Sada, Kupa Vojvodine i plasman u Lav Kup Srbije), ČSK Pivaru (prva liga Srbije) i Alfu iz Modriče (Plasman u prvu ligu Republike Srpske).\n– Nisam dugo razmišljao da li da dođem u Radnički, jer želim da sa tim klubom ostvarim cilj, a to je plasman u viši rang. Železničar iz Pančeva je favorit broj jedan, ima osetnu bodovnu prednost, ali ona nije nedostižna. Mislim da je Radnički, uz Pančevce, najkvalitetniji tim u ligi i da mu je mesto u Prvoj ligi Srbije – ističe Marko Tadić.\nFudbalski klub Radnički završio je jesenji deo prvenstva na trećem mestu sa 29 osvojenih bodova (9 pobeda, 2 poraza i 4 nerešene utakmice). Ispred Zrenjaninaca su prvoplasirani Železničar iz Pančeva sa 41 bodom i drugoplasirana Bačka 1901 iz Subotice koja ima 33 boda.\n– Dopada mi se ekipa u kojoj ću ponovo igrati, poznajem većinu momaka i verujem da ću se veoma lako uklopiti. Klub je mnogo bolje organizovan nego ranijih godina, trener je odličan, pa smatram da, uz malo sportske sreće, možemo da se izborimo za plasman u Prvu ligu – kaže Marko Tadić.\nProlećni deo prvenstva u Srpskoj ligi Vojvodina startuje 7. marta, kada će Radnički biti gost Dinamu iz Pančeva. Pripreme za prolećni deo prvenstva Zrenjaninci počinju u drugoj polovini januara.\n← OVOGODIŠNJI PLANOVI I CILJEVI ZRENHANINSKOG FUDBALSKOG KLUBA BORAC\nBANATSKO KARAĐORĐEVO: Počela „Karađorđevačka prela“ →


Nordeus Hackathon 2014.\nOvogodišnje izdanje 24-časovnog takmičenja u maratonskom programiranju, Nordeus Hackathon, ugostilo je jedanaest timova koji su se preko vikenda nadmetali u izradi igara na zadatu temu. Popularnost samog događaja možda i najbolje opisuje činjenica da se za četvrti Hackathon prijavilo više od 500 pojedinaca, a želju za učestovanjem izrazio je čak i jedan tim iz daleke Indonezije.\nHackathon 2014. poželeo je dobrodošlicu timovima iz Srbije, Rumunije, Hrvatske, Bosne i Hercegovine i Makedonije, u subotu kada je i proglašen početak samog događaja. Ove godine zadatak je bio da se kreira stealth igra iliti takozvana “šunjalica”. Naoružani znanjem, kompjuterima i beskonačnim izvorom hrane, grickalica i pića koje je obezbedio Nordeus, takmičari su se posvetili razvoju svojih ideja.\n‘Gaming’ događaj o kome svi pričaju\nKako je za Netokraciju otkrio menadžer za odnose s javnošću u Nordeusu, Milan Đukić, ovogodišnji timovi shvatili su Hackathon mnogo ozbiljnije – što se vidi i po prijavama koje su došle sa različitih krajeva sveta, učinivši ovaj događaj zaista internacionalnim. Đukić kaže da su timovi organizovaniji, ali da među prijavljenima ima i sve više starijih programera, dizajnera i modelara, koji rado prihvataju nove izazove kao što je kreiranje igre za samo 24 sata.\nUčesnici četvrtog Nordeus Hackathona u Beogradu\nIstakavši da su pripreme za ovogodišnji Hackathon počele još letos, Milan je izjavio da je čitav tim u Nordeusu izuzetno ponosan što su i ove godine mogli da odvoje vreme i organizuju jedno ovakvo zabavno, kreativno ali i edukativno takmičenje. Granice za narednu godinu postavljene su visoko, a sam brend Nordeus Hackathon jača iz godine u godinu – što najbolje ilustruje činjenica da je događaj prepoznat kao vodeći gaming hackathon u Evropi, pa i šire.\nPobednici Nordeus Hackathona 2014.\nNakon što su završili sa izradom igara u nedelju, timovi su predstavili svoje ideje panelu sudija koji je ocenjivao kreativnost i tehničku zahtevnost. Uz pomoć publike koja je glasala za “People’s choice” nagradu, oni su pred kraj dana saopštili imena pobedničkih timova čijim su članovima uručene i vredne nagrade.\nPobednički tim “Prime Time” dolazi iz Bosne i Hercegovine (Foto: Promo)\nPrvo mesto: Prime Time (Bosna i Hercegovina)\nDrugo mesto: Beer Pong (Bugarska)\nTreće mesto: S-team8 (Srbija)\nPeople’s choice: Edge (Makedonija)\nGameplay: Edge (Makedonija)\nMultimedia presentation: Ro Da (Srbija)\nTechnical complexity: Ocean’s Four (Hrvatska)\nViše informacija o samom događaju, kao i galerija fotografija, dostupno je na zvaničnom sajtu Nordeus Hackathona.\n21. 12. 2014. u 12:45 am Odgovori\nSve je ovo lepo ali ova kompanija odavno nije gamerska. Svi znaju da su napravili za 3 godine samo 1 igru i to prosecnu.\nTakodje bi svi trebali da saznaju neke detalje o poslovanju ove kompanije.\nOvde mozete skinuti full Business year report za svoje akcionare u kojem mozete naci kako se zove zajednicka kompanija:\nIme joj je: Nordeus WIN (Gibraltar) Limited vlasnistvo je podeljeno 50%/50%\nA evo i dokaza o postojanju kompanije sa detaljnim podacima.\nPogledaj cifre koje vrte. Takodje pogledajte zasto su registroavali kompaniju na Gibraltaru.\nA evo i linkova na vesti sirom Evrope o bwin kompaniji sa kojom su u partnerstvu. Cisto da vidite o kome se zaista tu radi. Sude se sirom Evrope jer rade remote gambling:\nNavodjenje dece i maloletnika na kocku pa makar to bilo i putem igre je takodje nezakonito po medjunarodnim zakonima.


AIGO kao deo BELhospice tima na 32. Beogradskom maratonu - Aigo\nAIGO kao deo BELhospice tima na 32. Beogradskom maratonu\nPosted by jz1dq31 on April 20, 2019 | Featured\nKada želite da vaši zaposleni, konkurenti, saradnici i klijenti budu deo pozitivnih promena koje želite da donesete društvu u kome poslujete svojim primerom treba da pokažete kako da budu strastveni, predani, posvećeni i motivisani.\nOno što važi za pojedince važi i za kompanije koje teže, da na pravi način, budu lideri u svojim industrijama.\nI na ovom, 32. Beogradskom maratonu AIGO je bio deo tima organizacije BELhospice.\nBeogradski maraton, kao jedna od najznačajnijih i najmasovnijih manifestacija u našoj prestonici, ima moć da, pored takmičarskog dela i težnje da se ostvari što bolji rezultat, i humane akcije postavi kao jedan od ciljeva koje učesnici žele da dostignu.\nNaši zaposleni su ove godine, kao i prethodne, s ponosom učestvovali u prikupljanju sredstava za organizaciju BELhospice koja za cilj ima zaštitu prava na dostojanstvo onokoloških pacijenata i njihovih porodica u Srbiji.\nUz neizostavan dobar timski duh i sa željom da svojim primerom pokažemo šta sve znači biti lider rešeni da pomognemo još jednoj humanoj akciji, AIGO tim je pokazao da postoje trke u kojima nema konkurencije i u kojima svi učesnici doprinose zajedničkoj pobedi.\nU nastavku pogledajte fotografije naših zaposlenih na delu sa 32. Beogradskog maratona.


UNKS: Zaustavljen rast cena nafte - Ekonomija - Dnevni list Danas\nPočetna » Ekonomija » UNKS: Zaustavljen rast cena nafte\n0Piše: Danas Online 11. oktobra 2018. 16.04 Izmenjeno: 16.50\nPrivremeno, ili na duži rok, pokazaće vreme, ali za prethodnih mesec ipo dana BRENT je poskupeo za 22 osto, tako da je 29. septembra dostigao 86,29 dolara za barel, što je najviša cena u poslednjih četiri godine, navodi se u saopštenju.\nDodaje se da, uoči stupanja na snagu punih sankcija SAD-a prema Iranu, niko pouzdano ne zna da li će ponuda na globalnom nivou moći da zadovolji aktuelnu tražnju za crnim zlatom, zbog čega se ove nedelje beleže velike oscilacije cena po kojima se trguje u toku jednog dana. Ipak u poslednjih pet dana, samo u utorak pri zatvaranju berze su važile cene veće nego prethodnog dana, dok je svih ostalih dana evidentiran pad cena.\n„Gotovo istim tempom su se kretale i kotacije benzina i dizela, što je u navedenom periodu izazvalo permanentan rast veleprodajnih cena na tržištu Srbije. Osim toga veoma je opala ponuda dizel goriva, u prvom redu kao posledica višemesečnih problema u dopremanju goriva iz uvoza, Dunavom. Zbog izuzetno niskog vodostaja, brodovi za prevoz derivata nafte su u stanju da utovare jedva jednu trećinu svog kapaciteta, a povremeno čak dolazi i do obustave plovidbe. Sve ovo je dovelo do povećanja troškova transporta po jedinici proizvoda, pa i do nestašice uvoznog goriva koje je na primer u strukturi potrošnje dizela 2017. bilo zastupljeno sa oko 34 odsto. Nažalost domaćim distributerima nije na raspolaganju ni dovoljan broj železničkih vagona kojima bi mogli da premoste ovaj logistički problem, tako da nije isključeno da će se ponoviti 2012. godina kada se gorivo krajnje neracionalno, sa udaljenih destinacija dopremalo autocisternama, kako bi tržište pored svega bilo uredno snabdeveno“, ističe se u saopštenju.\nPod uticajem berzanskih kotacija na globalnom tržištu nafte, u Srbiji i svim zemljama u regionu rastu i cene goriva na benzinskim stanicama. Promene se dešavaju različitom brzinom, pa je osim u Albaniji i Grčkoj, ove nedelje i u Hrvatskoj dizel skuplji nego u Srbiji. Lista zemalja sa višim cenama benzinom je duža i na njoj su ponovo Albanija, Grčka i Hrvatska, ali i Crna Gora i Slovenija, zaključuje se u saopštenju.\ncene, nafta, srbija, udruzenje naftnih kompanija srbijeBeograd


Mladog niškog pijanistu komšija prijavio zbog sviranja klavira - JUGPRESS\nMladog niškog pijanistu komšija prijavio zbog sviranja klavira\nVladimir Aćimović ima 18 godina i već sada ga mnogi vide u samom vrhu klasične muzike. U prilog tome idu i mnogobrojne nagrade koje je osvajao i osvaja na međunarodnim i državnim takmičenjima, koncertima za koje se izvođači biraju na preporuku Ministarstva kulture. I dok članovi žirija, koji su gotovo po pravilu, eminentni svetski stručnjaci klasične muzike, čuveni svetski pijanisti, ostaju bez reči slušajući mladog Aćimovića, komšiji iz zgrade u Nišu to je buka koja mu remeti mir.\nProtiv Vladimira Aćimovića, studenta treće godine na Fakultetu umetnosti u Beogradu kao i Univerziteta za muziku i izvođačke umetnosti u Gracu vodi se postupak pred Prekršajnim sudom u Nišu, jer ga je komšija prijavio zbog sviranja klavira. Mladom muzičaru preti novčana kazna od pet do 30.000 dinara samo zato što je u svom stanu u stambenoj zgradi na Bulevaru Nikole Tesle, vežbao na instrumentu radi daljeg umetničkog usavršavanja. Mladić, koji je tokom svoje karijere u više navrata predstavljao Srbiju na međunarodnoj sceni zbog čega je nagrađen stipendijom Ministarstva prosvete za izuzetno nadarene studente, uputio je pismo najvišim državnim instancama i obavestio ih o ovim događajima.\n‘’Uprkos čestim odsustvima iz Niša zbog studija na dva fakulteta, godinama doživljavam šikaniranje iza koga stoji jedan stanar zgrade, svaki put kada se i u vreme propisano kućnim redom, makar i na deset minuta začuje klavir. Moje komšije, svi osim jednog su mi dale saglasnost da par sati dnevno sviram na klaviru, što mi je neophodno za bilo kakvu vrstu napretka. Ostatak umetničkog usavršavanja ostvarujem korišćenjem električnog pijanina, kupljenog samo zato da bih izbegao dalje šikaniranje. To sam morao da uradim jer nailazim na veliko nerazumevanje, za ono što je širom sveta normalno, posebno u nedostatku specijalnih prostora u relevantnim institucijama‚‚-objašnjava Aćimović.\n‘’ Rečeno mi je da mojim radom, za koji odgovorno tvrdim da je najplementije zanimanje na svetu, kršim Zakon o javnom redu i miru. Predlagano mi je da skupoceni instrument, koji su moji roditelji nabavili ne bih li imao najbolje moguće uslove za razvoj, prebacim u podrum a prećeno mi je i njegovim oduzimanjem. Kao uzorni student i građanin, osećam se duboko poraženim što sam sa svojih osamnaest godina primoran da izlazim pred sud zbog nečeg što je u Evropi stvar koja izaziva poštovanje kako pojedinca tako i sistema. Naša zemlja je poznata širom sveta klasične muzike kao rasadnik talenata, a ovakvo postupanje može ugroziti sve nas koji su primorani da rade kod kuće posebno u svetlu svetske krize usled pandemije. Neophodno je da se jasno razgraniči, sviranje klavira nije buka i umetnost ne može i ne sme biti prekršaj‚‚ – navodi Aćimović, koji je uz pismo najvišim državnim institucijama priložio i biografiju. U njoj se između ostalog navodi da je i dobitnik nagrade fondacije „Art Link“ za najperspektivnijeg umetnika u Srbiji za 2019. godinu, te da je Srbiju predstavljao na međunarodnom festivalu u Kremlju na kojem je kao predstavnik Ministarstva kulture RS nastupio sa Predsedničkim orkestrom Rusije.\nU niškom Prekršajnom sudu potvrđeno nam je da je protiv Aćimovića u toku prekršajni postupak .\n‘’Protiv njega je policija podnela zahtev za pokretanje prekršajnog postupka jer je 16. februara između 10 i 14 sati svirao klavir u stanu čime je prekršio Zakon o javnom redu i miru, član koji se tiče buke u stambenim objektima. On je saslušan 9. septembra, ostaje da se saslušaju svedoci nakon čega će se doneti odluka. U međuvremenu će se izmeriti intenzitet buke, kako bi se utvrdila osnovanost prijave koja je protiv njega podneta – objasnio je Mišel Marković, predsednik Prekršajnog suda.\n‘’ Može biti kažnjen, oslobođen ili mu se može izreći opomena. Maloletnicima se izriču ukori u ovakvim situacijama, ali je on u međuvremenu postao punoletan. Međutim, ukoliko se utvrdi da je počinio prekršaj, može mu se kao olakšavajuća okolnost uzeti to što je u vreme izvršenja prekršaja bio maloletan‚‚ – kazao je Marković.\nI dok se u mnogim zemljama traga za mladim talentima pored čijeg imena bi se našla i zastava te zemlje, kod nas se mladi prijavljuju za remećenje javnog reda i mira. A mladi Vladimir Aćimović je samo svirao klavir. I to ne bilo kako već vrhunski jer je pred njim svetla pijanistička karijera.


Pariz, Francuska, 24. februar 2017. godine - Kao dio kontinuirane kontrole usklađenosti sa standardima u oblasti SPN/FT, FATF je identifikovao sljedeće države sa strateškim nedostacima u oblasti SPN/FT, u cilju čijeg otklanjanja su one izradile akcione planove u saradnji sa FATF. Iako se situacija razlikuje između država, svaka država se u pisanoj formi obavezala na visokom političkom nivou da će raditi na rješavanju prepoznatih nedostataka. FATF pozdravlja ovakav vid obavezivanja.\nJavno saopštenje FATF od 24.02.2017. godine\nPariz, Francuska 24. februar 2017. godine - Radna grupa za finansijske mjere u borbi protiv pranja novca (Financial Action Task Force - FATF) je tijelo odgovorno za uspostavljanje globalnih standarda u oblasti sprečavanja pranja novca i finansiranja terorizma (SPN/FT). U cilju zaštite medunarodnog finansijskog sistema od rizika koje sa sobom nose pranje novca i finansiranje terorizma, i podsticanja što veće usklađenosti sa standardima za borbu protiv pranja novca i finansiranja terorizma, FATF je identifikovao države koje imaju strateške nedostatke i sa kojima radi na otklanjanju tih nedostataka koji predstavljaju rizik po međunarodni finansijski sistem.\nJAVNO SAOPŠTENJE FATF-a\nBusan, Koreja, 2. jun 2016. godine - Radna grupa za finansijske mjere u borbi protiv pranja novca (Financial Action Task Force - FATF) je tijelo odgovorno za uspostavljanje globalnih standarda u oblasti sprečavanja pranja novca i finansiranja terorizma (SPN/FT). U cilju zaštite medunarodnog finansijskog sistema od rizika koje sa sobom nose pranje novca i finansiranje terorizma, i podsticanja što veće usklađenosti sa standardima za borbu protiv pranja novca i finansiranja terorizma, FATF je identifikovao države koje imaju strateške nedostatke i sa kojima radi na otklanjanju tih nedostataka koji predstavljaju rizik po međunarodni finansijski sistem.\nBusan,Koreja, 24. 06.2016 - Kao dio kontinuirane kontrole usklađenosti sa standardima u oblasti SPN/FT, FATF je do sada identifikovao sledeće države sa strateškim nedostacima u oblasti SPN/FT, u cilju čijeg otklanjanja su one izradile akcione planove u saradnji sa FATF. Iako se situacija razlikuje između država, svaka država se u pisanoj formi obavezala na visokom političkom nivou da će raditi na rješavanju prepoznatih nedostataka. FATF pozdravlja ovakav vid obavezivanja.\nUnapređenje globalne usklađenosti SPN\nPariz, 19. februar 2016 - Kao dio kontinuirane kontrole usklađenosti sa standardima u oblasti SPN/FT, FATF je do sada identifikovao sledeće države sa strateškim nedostacima u oblasti SPN/FT, u cilju čijeg otklanjanja su one izradile akcione planove u saradnji sa FATF. Iako se situacija razlikuje između država, svaka država se u pisanoj formi obavezala na visokom političkom nivou da će raditi na rješavanju prepoznatih nedostataka. FATF pozdravlja ovakav vid obavezivanja.\nJavno saopštenje FATF od 19.02.2016\nPariz, 19. Februar 2016 - Radna grupa za finansijske mjere u borbi protiv pranja novca (Financial Action Task Force - FATF) je tijelo odgovorno za uspostavljanje globalnih standarda u oblasti sprečavanja pranja novca i finansiranja terorizma (SPN/FT). U cilju zaštite medunarodnog finansijskog sistema od rizika koje sa sobom nose pranje novca i finansiranje terorizma, i podsticanja što veće usklađenosti sa standardima za borbu protiv pranja novca i finansiranja terorizma, FATF je identifikovao države koje imaju strateške nedostatke i sa kojima radi na otklanjanju tih nedostataka koji predstavljaju rizik po međunarodni finansijski sistem.\nIzvještaj FATF-a o novonastalim rizicima od finansiranja terorizma\nU oktobru 2015. godine FATF je objavio izvještaj o novonastalim rizicima od finansiranja terorizma. Svjedoci smo da su se broj i vrsta terorističkih grupa i prijetnji koje one predstavljaju vremenom promijenile, ali osnovna potreba terorista da prikupljaju, transferišu i koriste sredstva je i dalje ostala ista. Međutim, kako se veličina i struktura terorističkih organizacija mijenja, tako se mijenjaju i načini i metode koje one koriste za prikupljanje i upravljanje sredstvima. Glavni cilj ovog Izvještaja, koji možete preuzeti na doljenavedenom linku, je analiza nedavno utvrđenih metoda i fenomena finansiranja terorizma, koji su nazvani kao „novonastali rizici od finansiranja terorizma“.\nIzvještaj FATF-a o finansiranju terorističke organizacije Islamske države Iraka i Levanta (ISIL)\nU februaru 2015. godine FATF je objavio izvještaj o finansiranju terorističke organizacije Islamske države Iraka i Levanta (ISIL). S obzirom na brzi razvoj terorističke organizacije ISIL, FATF je preduzeo mjere u cilju upoznavanja, i razumjevanja načina na koji ISIL funkcioniše, kako se finansira, kao i koji su to povezani rizici od finansiranja terorizma. U Izvještaju FATF-a, koji možete preuzeti na doljenavedenom linku, dat je prikaz izvora prihoda i finansijskih aktivnosti ISIL-a koji su do danas prepoznati i utvrđeni.\nJavno saopštenje FATF-a od – 23. oktobra 2015.godine\nPariz, 23.oktobar 2015 - Radna grupa za finansijske mjere u borbi protiv pranja novca (Financial Action Task Force - FATF) je tijelo odgovorno za uspostavljanje globalnih standarda u oblasti sprečavanja pranja novca i finansiranja terorizma (SPN/FT). U cilju zaštite medunarodnog finansijskog sistema od rizika koje sa sobom nose pranje novca i finansiranje terorizma, i podsticanja što veću usklađenosti sa standardima za borbu protiv pranja novca i finansiranja terorizma, FATF je identifikovao države koje imaju strateške nedostatke i sa kojima radi na otklanjanju tih nedostataka koji predstavljaju rizik po međunarodni finansijski sistem.\nUnapređivanje globalne usklađenosti SPN/FT: kontinuirani proces – 23. oktobar 2015. godine\nPariz, 23. oktobar 2015 - Kao dio kontinuirane kontrole usklađenosti sa standardima u oblasti SPN/FT, FATF je do sada identifikovao sledeće države sa strateškim nedostacima u oblasti SPN/FT, u cilju čijeg otklanjanja su one izradile akcione planove u saradnji sa FATF. Iako se situacija razlikuje između država, svaka država se u pisanoj formi obavezala na visokom političkom nivou da će raditi na rješavanju prepoznatih nedostataka. FATF pozdravlja ovakav vid obavezivanja.


ZA IZGRADNJU KANALIZACIJE U ZDENI 100. 000 KM\nObjavljeno ponedjeljak, 06 Avgust 2018 07:18\nMinistarstvo za građenje i prostorno uređenje Unsko-sanskog kantona svake godine vrši raspodjelu sredstava iz ekoloških naknada. Radi se o finansijskim sredstvima s kojima se finansiraju ekološki projekti, a juče su u Bihaću potpisani sporazumi o dodjeli grant sredstava općinama Sanski Most i Ključ.\nKantonalni ministar za građenje, prostorno uređenje i zaštitu okoliša Jasmin Burnić, i načelnici Sanskog Mosta i Ključa, Faris Hasanbegović i Nedžad Zukanović, potpisali su Sporazume o dodjeli granta za implementaciju projekata koji se odnose na unapređenje i izgradnju infrastrukture za zaštitu okoliša. Pomenuta sredstva biće uložena u dva veoma važna infrastrukturna projekta. Tako je Sanskom Mostu dodijeljen iznos od 100. 000 maraka s kojim će se finansirati nastavak izgradnje kanalizacionog sistema u Prvomajskoj ulici, naselje Zdena, dok će u općini Ključ iznos od 15. 000 maraka poslužiti u svrhu sufinansiranja projekta izgradnje kanalizacione mreže u naselju Biljani.\nKako je istakao načelnik Hasanbegović, općina Sanski Most ova sredstva uložiće u jedan od najznačajnijih projekata iz zaštite okoliša posljednjih godina, a radi se o milionskom projektu koji se ne može provesti bez pomoći viših nivoa. Implementacijom navedena dva projekta u općini Ključ i općini Sanski Most, dat je doprinos na unapređenju komunalne infrastrukture kojom će se unaprijediti stanje okoliša i kvaliteta življenja u ove dvije lokalne zajednice. Inače, Unsko-sanski kanton je jedini u Federaciji BiH, koji vrši raspodjelu prikupljenog novca iz ekoloških naknada.\nMinistarstvo građenja , prostornog uređenja i zaštite okoliša ove godine iz ekoloških naknada raspolaže sa nešto više od milion i sto hiljada maraka i biće podijeljene na različite projekte energetske efikasnosti, zbrinjavanja otpadnih voda te drugih ekoloških akcija. Javni poziv za korištenje sredstava iz ekoloških naknada otvoren je do 20. augusta, a za razliku od ranijih godina, općine umjesto jednog mogu aplicirati sa tri projekta.


Međunarodna naučna konferencija „Sinteza“ ove godine se po prvi put održava u Novom Sadu.\nOvo je šesta po redu konferencija i sa ponosom možemo reći da je postala prepoznatljiva među akademskim i naučnim radnicima, kako u zemlji, tako i u inostranstvu. Težište konferencije je usmereno na informacione tehnologije i njihovu primenu. Rad konferencije podržava Ministarstvo prosvete, nauke i tehnološkog razvoja.\nNa konferenciji će biti izloženo 100 radova razvrstanih po naučnim oblastima u 11 paralelnih sesija. Svečano otvaranje je od 10 časova, a posebno najavljujemo tri uvodna govornika, sa jakim naučnim, akademskim i stručnim biografijama:\n· Profesor Ying Tan direktor laboratorije za veštačku inteligenciju na Univerzitetu Peking\n· Profesor Aleksandar Kostić, redovni član SANU\n· Miloš Mladenović, direktor SEEPEX\nU svečanom otvaranju će učestvovati i doc. dr Veljko Pejović, prodekan na Fakultetu za računarstvo iz Ljubljane, dr Radomir Jakovljević, senior inženjer iz Microsoft razvojnog centra, predstavnici kompanija sa kojima Univerzitet Singidunum ima razvijenu saradnju (Engineering Software Lab, Institute Vlatacom), gosti iz inostranstva sa kojima sarađujemo na Erasmus projektima, kao i predstavnici drugih institucija i organizacija.\nZvanična aplikacija za podršku realizacije konferencije Sinteza je MatchAbout. MatchAbout je univerzalna event managemet aplikacija koja će učesnicima konferencije pomoći da stvore nove poslovne kontakte, razmene ideje i naprave prve korake ka novim projektima i zajedničkim saradnjama. Kroz aplikaciju učesnici će moći da budu aktivni na događaju, a sav materijal koji prikupe tokom konferencije im ostaje dostupan zauvek u aplikaciji.\n“Amazon” na tržištu Srbije


Makron: Angažovaćemo se da u narednih nekoliko meseci dođe do konkretnog sporazuma sa Prištinom | Insajder\nMakron: Angažovaćemo se da u narednih nekoliko meseci dođe do konkretnog sporazuma sa Prištinom\nPredsednik Francuske Emanuel Makron poručio je danas u Beogradu nakon sastanka s predsednikom Srbije Aleksandrom Vučićem da će se angažovati da se obnovi dijalog između Beograda i Prištine i da se postigne sveobuhvatni i trajan sporazum, odnosno da Beograd i Priština dođu do kompromisa. Kako je najavio, održaće posebni sastanak s rukovodstvom Kosova, predsednikom i premijerkom Srbije i nemačkom kancelarkom Angelom Merkel s ciljem da se omogući postizanje sporazuma.\nFoto: Predsedništvo Srbije / Predsednik Francuske Emanuel Makron tokom bilateralnog sastanka sa predsednikom Srbije Aleksandrom Vucicem\n"Imate sposobnost da branite suverenitet zemlje, ali i da gradite kompromise sa susedima i to je ono što je snaga Evrope. Mislim da je to naša odgovornost, da vam damo podršku, kako bi se našao sporazum i održala stabilnost u regionu", rekao je Makron obraćajući se Vučiću.\nFrancuska je, kaže, spremna da zajedno s Nemačkom podrži obnovu dijaloga kako bi se u narednih nekoliko meseci našlo konkretno rešenje.\n„Ja ću se angažovati zbog poštovanja prema vašoj zemlji i narodu, ali i zato što verujem u Evropu, a ko veruje u Evropu ne može da prihvati trajnost konflikata i ideju da tim konfliktima upravljaju sile koje nisu evropske“, naveo je francuski predsednik.\nNa pitanje o Kosovu, Vučić je rekao da se neće dogoditi da Francuska promeni mišljenje o Kosovu.\nMakron u dvodnevnoj poseti Srbiji: Ključne teme Kosovo, evrointegracije, metro...\n„Mi tu nezavisnost nećemo priznati. Hvala mu na tome što je želeo da sasluša. Uzdam se u njegovu pomoć, ne samo našoj zemlji, nego celom regionu. Kakvo je to rešenje, postoje različiti modeli i mogućnosti, i ja bi mu u tom smislu verovao. Emanuel ni ne zna koliko se ljudi namrgodi onog sekunda kada kaže da su Srbija i Kosovo dve nezavisne države“, rekao je Vučić.\nMakron je naveo da kompromis po pitanju Kosova znači da nijedna "dijametralno suprotna pozicija ne može da opstane".\nMakron na srpskom počeo govor na Kalemegdanu\nPredsednik Makron je, u pratnji Vučića, svečano otvorio rekontruisani Spomenik zahvalnosti Francuskoj na Kalemegdanu i položio vence. Njih je dočekao veliki broj građana, a prvi se okupljenima obratio Emanuel Makron i to na sprskom jeziku zahvaljujući građanima koji su došli u ovolikom broju.\nKako je rekao, poruka sa spomenika na Kalemegdanu na kojoj piše „Volimo Francusku kao što ona voli nas“ poruka je koja živi i 100 godina kasnije.\n„U ime svoje zemlje sada vam kažem, Francuska vas voli kao što ste vi voleli nju“ , rekao je Makron na srpskom jeziku dodajući da zemlja na čijem je čelu zna „šta sve duguje mučeničkoj i srčanoj Srbiji“.\nOn je dodao i Francuska nikada neće zaboraviti srpske žrtve.\n„Francuska zna da je sudbina Evrope napisana na ovom tlu. Srpski narod je veliki evropski narod sa kojim će se naša budućnost izgraditi jer su nas tragični događaji spojili zauvek“ , dodao je Makron.\nKako je istakao francuski predsednik, postoji jedna dužnost koju imamo svi, a to je „da volimo drugog kao što volimo sebe ali i da pronađemo kompromis“.\n„I ta borba koju ćemo voditi zajedno da bi smo našli kompromis“ , rekao je Markon poručivši okupljenima da imaju hrabrog predsednika koji je odlučio da vodi tu borbu.\n„I vi ćete morati da budete hrabri narod i moraćete da gradite i ostvarujete kompromise. I svi mi ćemo morati da budem o hrabri i da delamo na evropski način“ , dodao je Makron i istakao da duboko veruje da je Srbija u Evropi i da Evropa ne može biti Evropa sve dok Srbije nema u njoj.\n"Svako mora da se pomeri, moramo da nađemo put da bismo mogli da gledamo u budućnost", rekao je Makron.\nOn je naveo da razume frustracije koje mnogi Srbi osećaju kada se govori o Kosovu ali da se "istorija ne može ponoviti, ne može se ići unazad".\n"Rešenje je u narodima i njihovim rukovodiocima. Nisam tu da dajem lekcije nego da pomognem", rekao je on.\nVučić: Problem s pravosuđem nastao nakon partijske reforme 2009.\nOdgovarajući na pitanja novinara Le Monda o zamerkama koje je Evropska komisija imala na vladavinu prava, Makron je naveo da je i to bila tema razgovora i izneo želju da se konkretno napreduje i po tom pitanju.\nOsvrćući se na tu temu, predsednik Vučić je naveo da je „za nas uvek veoma važno šta kaže Evropska komisija u svom izveštaju“ i da se „trudimo da to analiziramo na objektivan način.\n„Saglasan sam i i zahvalan kada govorite o problemu nezavisnosti pravosuđa. To je užasan problem, nastao 2009. posle partijske reforme koju je provela bivša vlast i trudimo se da to rešimo“, rekao je Vučić.\nOdgovarajući na pitanje novinara Le Monda zašto nije pristao da se sastane sa liderima opozicije u Srbiji tokom posete, Makron je naveo da je pismo sa zahtevom za taj sastanak stiglo kasno.\n"Juče je bio naš nacionalni praznik i oni su svi bili prisutni u našoj ambasadi na prijemu. Pre pisma koje je jutros poslato našem ambasadoru nikakvo pismo nije stiglo. Jutros je stiglo pismo. Nisam to mogao da prihvatim pošto je već bio spreman program i tada sam već kretao za Beograd", naveo je francuski predsednik.\nMakron je naglasio da svuda razgovara sa opozicijom gde se to traži, kao i da sve političke snage uključujući i opoziciju imaju dijalog sa francuskom ambasadom. Markon je dodao da će biti sastanaka sa njegovim savetnicima i kabinetom, s obzirom da je trebalo poslati to pismo ranije.\n"Znali su odavno da ja dolazim danas. Uvek ću videti sve političke snage koje to zatraže i napravićemo plan za to, ali debata koju imamo je važna, i ja poštujem pluralizam i otvoren sam", naveo je Markon.\nNa pitanje o bojkotu parlamenta dela opozicije Vučić je izneo stav da je parlament najbolje mesto za debatu, ali da „oni nisu u parlamentu jer za njih niko nije glasao“ i zamolio Makrona da predstavnike opozicije primi što pre.\n„Oni ne žele da se sretnu sa mnom jer im je to ispod časti, ali žele da se sretnu s Makronom. Ali je dobro da ih primi i čuje sve te ingeniozne ideje. A mi smo uvek spremni da razgovaramo s njima, ali u parlamentu. A što se tiče demokratičnosti, da smo mi donosili odluke na način na koji je to rađeno nedavno u Briselu, Evropska komisija bi napisala desetine stranica kritika na naš račun… Spremni smo svakoga da saslušamo, ali nisam čuo da je moguće da na vlast dođe neko ko ima 3,7 posto glasova. Čim se to desi u nekoj zemlji EU, mi ćemo to da primenimo i u našoj zemlji“, naveo je predsednik Srbije.\nEvropska unija ne može više da se širi dok se ne reformiše\n"EU sa 28 članica već ne funkcioniše i ne može da se širi a da se ne reformiše", rekao je Makron.\nOn je naveo da veruje u Evropu koja nije birokratski proces, te da nema definisanih datuma za ulazak u EU.\n"Ako definišemo datum onda smo uspeli ili nismo. Ovo je proces u kojem svi moraju da imaju ulogu. To je proces koji Srbiju približava EU. Postoji niz reformi... i što pre budemo sprovodili reforme to ćemo brže moći da prelazimo određene etape", rekao je.\nVučić je naveo da ne bi bio prvi put da se pominje 2025. kao godina ulaska Srbije u EU, a da se to ne desi.\nUpitan kako komentariše izjavu francuskog predsednika Emanuela Makrona, koji boravi u poseti Srbiji, da nema proširenja EU pre "dubinskih reformi" unutar same Unije, Vučić je kazao da su to dva paralelna procesa.\n"Jedan se tiče našeg rešavanja problema sa Prištinom, našeg napretka u vladavini prava a kako bude u Evropi, biće i nama. I 1999. su neki rekli da nas bombarduju zbog humanitarne katastrofe pa se ispostavilo da nije bilo zbog toga. Za nas je važno da nam ekonomija napreduje, da napravimo nešto dobro zbog sebe, da imamo francusku podršku u važnim bilateralnim i multilateralnim pitanjima", kazao je predsednik Srbije.\nPredsednici Francuske i Srbije su nakon razgovora i konferencije za novinare položili cveće na grob Milunke Savić, a potom je previđeno polaganje cveća spomenik "Zahvalnost Francuskoj" na Kalemegdanu.


Visoke evropske diplomate zalažu se za dijalog sa Moskvom\nŠefovi diplomatija članica Evropske unije na sastanku u Bratislavi, 2. septembra, 2016.\nRuska avanturistička spoljna politika i dalje ugrožava fundamentalne vrednosti i principe Evropske Unije, istakla su tri evropska ambasadora u Vašingtonu na jučerašnjem skupu održanom u prestižnom Nemačkom Maršalovom fondu na temu budućnosti Evropske unije. Trojica visokih diplomata Nemačke, Britanije i same Evropske unije pored ostalog su govorili o tekućem odnosu Zapadnih zemalja prema Rusiji i predsedniku Vladimiru Putinu.\nNemački ambasador Peter Vitig je pre svega istakao da je cilj Evropske unije da preobrazi Rusiju, ali ne i da ugađa Kremlju. Međutim, podvukao je i izuzetnu geostratešku važnost Rusije na globalnom i evropskom planu.\n“Putin je predsednik veoma važnog suseda Nemačke. Rusija je geografski džin i zemlja koja se prostire od Evrope do Azije i nesumnjivo ima uticaj na život u Evropi. Mi održavamo veoma bliske odnose sa Rusijom i njenim liderima. Kancelarka Angela Merkel često razgovara sa Putinom. Smatramo da ne postoji alternativa održavanju dijaloga sa Putinom. Neki nas kritikuju da suviše rado tražimo da razgovaramo sa Moskvom u vezi sa kriznim žarištima. Ali nama se čini da ni svet, ni Evropa nemaju drugi izbor. Uprkos tekućim neslaganjima, a njih ima u izobilju, za nas je veoma važno da održimo komunikaciju sa Putinom i ostalim ruskim liderima.”\nDejvid O Saliven, ambasador Evropske unije u Vašingtonu, se osvrnuo na dve decenije koje su prethodile ukrajinskoj krizi tokom koje je Evropska unija radila na prihvatanju Rusije.\n"Kao punopravne članice međunarodne zajednice demokratskih zemlja, i izuzetno važnog partnera evropskog bloka. Sve smo preudzimali na toj liniji, uključujući postizanje trgovinskih sporazuma, i uključivanje Rusije u članstvo Grupe 8, kao i njeno pridruživanje Svetskoj trgovinskoj organizaciji.”\nSve se to dramatično promenilo posle ruske ilegalne aneksije Krima, rekao je Osalivan:\n“Bio je to šok, koji je promenio pravila igre. Bili smo svedoci nasilnog prekrajanja granica, što je uzdrmalo ukupnu evropsku bezbednosnu strukturu.Tome smo se čvrsto suprotstavili. Stojimo uz Ukrajinu i njen suverenitet, kao i prava ostalih susednih zemalja Rusije da samostalno odlučuju o svojoj budućnosti.”\nMeđutim, Evropska unija ne odustaje od obnavljanja i produbljivanja veza sa Rusijom, ali pod uslovom da Moskva izmeni politiku prema Ukrajini.\n“Moramo da budemo čvrsti u odbrani naših načela, ali i da radimo na normalizovanja odnosa sa Rusijom u dogledno vreme. Ne želimo otvorenu ni permanentnu konfrontaciju sa Rusijom. To nije u interesu evropskog, pa ni ruskog naroda.”\nPo mišljenju Kima Daroka, ambasadora Velike Britanije, evropsko-ruska saradnja je moguća tamo gde se interesi preklapaju, ali nije na dohvat ruke tamo gde su suprotstavljeni.\nSadašnji odnos Moskve prema Ukrajini je neprihvatljiv, ali neophodnost zaustavljanja rata u Siriji je nešto u čemu se Istok i Zapad slažu, ističe Darok i dodaje:\n“Rusija je važan faktor. Bitno je da komunikacija traje. Bitno je razvijanje tešnjih veza i odnosa sa ruskim naorodom. Međutim, za Rusiju se trenutno ne može reći da je konstruktivna članica globalne zajednice.”\nTrojica ambasadora su saglasna da je glavni uslov za postepeno ukidanje evropskih sankcija Rusiji ispunjavanje njenih obaveza iz sporazuma u Minsku o zaustavljanju oružanog sukoba u istočnoj Ukrajini.


Dodik: Puštaju islamske fundamentaliste u BiH, a ne daju Koviću - Opcija\nBANJALUKA – Srpski član Predsjedništva BiH Milorad Dodik izjavio je Srni da je zabrana ulaska u BiH univerzitetskom profesoru Milošu Koviću odluka jednog čovjeka, čiju smjenu muslimani ne dozvoljavaju upravo zbog takvih stavova.\nKomentarišući izjavu direktora Obavještajno-bezbjednosne agencije (OBA) Osmana Mehmedagića da je ovaj slučaj samo “jedan od hiljade”, Dodik je istakao da je to nevjerovatno, te da u tome uživa PDP, čiji kadar ništa nije učinio da zaštiti srpske naučnike i književnike, profesore i mnoge druge.\n“Ali, dozvoljavaju da sa svih strana u BiH ulaze razni nosioci ideologija islamskog fundamentalizma, islamske države i mnogo čega drugog i u tom pogledu apsolutno nema kriterijuma”, rekao je Dodik.\nDodik je naglasio da je u ovom slučaju riječ o odluci jednog lica u BiH, te da bi bilo tragično da je u tome učestvovao i srpski kadar koji se više ne bi mogao nazvati na taj način.\n“Ne može se reći da srpskom nacionalnom biću i nacionalnom interesu pripada neko ko je spreman da da svoju saglasnost da se jednom profesoru, kakav je Ković, zabrani ulazak, prije svega u Republiku Srpsku.\nKoliko ja znam, on ni ne ide u Federaciju BiH”, rekao je Dodik.\nPrema njegovim riječima, profesoru Koviću će sada samo porasti cijena, jer neće biti skupa u Republici Srpskoj, a da ga neće zvati da se obrati “onlajn”.\n“To ne može niko da mu spriječi. Mogu da ometaju, a čak i da uspiju da spriječe obraćanje, tu su knjige, radovi, tu su mnogi ljudi koji isto misle kao on”, naglasio je Dodik.\nGeneralni direktor Obavještajno-bezbjednosne agencije Osman Mehmedagić tvrdi da je zabrana ulaska univerzitetskom profesoru Milošu Koviću “donesena u skladu sa zakonom”, ali i da je ovaj slučaj samo, kako je rekao, “jedan od hiljade”.\nGranična policija BiH zabranila je u subotu, 12. marta, ulazak u BiH profesoru istorije na Filozofskom fakultetu Univerziteta u Beogradu Milošu Koviću, uz obrazloženje da “predstavlja prijetnju po bezbjednost BiH”.


U Sarajevu večeras praizvedba bh. opere "Alma"\nPraizvedba nove bosanskohercegovačke opere "Alma", kompozitora Jasmina Osmanagića, premijerno će biti izvedena večeras u Sarajevu na sceni Narodnog pozorišta.\nKazandžiluk je jedna od najstarijih ulica na Baščaršiji, u kojoj se izrađuju i prodaju tradicionalni predmeti od bakra, uz primjenu posebne tehnike pod nazivom filigran. Zanat se od XVI stoljeća prenosi sa generacije na generaciju, a ulice u starom dijelu grada nose nazive zanata. Prenoseći tradiciju s koljena na koljeno, otac Alibeg je naumio kćer jedinicu izučiti kazandžijskom zanatu, koji je umjetnost bez granica.\nDirektorica Opere Narodnog pozorišta Sarajevo Amila Bakšić rekla je da je riječ o modernom muzičkom izrazu sa elementima tradicionalnog, odnosno sevdalinke.\nKompozitor i libretist opere "Alma" Jasmin Osmanagić kazao je da je ovu operu počeo komponovati još 2008. godine uporedo sa simfonijom "Sarajevo", koja još nije izvedena.\nUloge u ovoj operi tumačit će Aida Čorbadžić, Melisa Hajrulahović, Denis Isaković, Marko Kalajanović, Adema Pljevljak Krehić, Ivan Šarić, Leonardo Šarić i gošća balerina u dramskom sastavu Jovana Milosavljević. U operi će učestvovati i hor Narodnog pozorišta.


Protest u Maroku protiv Trampovog plana za Bliski istok FOTO\nRabat -- Hiljade ljudi demonstrirale su u glavnom gradu Maroka protiv mirovnog plana američkog predsednika Donalda Trampa za Bliski istok. Ljusi su na ulicama i zbog, kako kažu, blagog stava marokanske vlade prema tom planu. U protestnoj šetnji u… »\nPolitika: Protest u Maroku protiv Trampovog plana za Bliski istok\nPolitico: Tramp će od Kongresa SAD zatražiti povećanje budžeta za suprotstavljanje Rusiji i Kini\nAdministracija Donalda Trampa ima nameru da od Kongresa SAD zatraži da joj odobri više novca za „supeotstavljanje Rusiji i Kini“. Nova finansijska godina počeće u SAD 1. oktobra, a američki list Politico tvrdi da će Tramp „dodatne milione“… »\nGrađani se žestoko protive: Protest u Maroku zbog Trampovog plana za Bliski istok!\nViše hiljada ljudi protestovalo je danas u marokanskoj prestonici Rabatu protiv mirovnog plana američkog predsednika Donalda Trampa. Kako misle, marokanska vlada je popustljivog stava tome. U protestnom maršu učestvovali su marokanski politički… »


FOTO: Majka povređena dok se igrala sa bebom na igralištu u Novom Sadu | Moja Vojvodina\nUpdated: 28 septembra, 2019\nTridesetdevetogodišnja majka povređena je sinoć oko 19.30 časova dok se igrala sa bebom na igralištu u Ulici Stanoja Stanojevića, ispred broja 16, na Novom naselju.\nKako je rečeno, u Hitnoj pomoći, intervenisali su zbog žene koja je zadobila udarac u glavu. Nakon ukazane prve pomoći, prevezena je Urgentni centar na dalje zbrinjavanje, dok beba nije povređena. Prenosi portal 021.\n“Možda i ne bi bilo za neku vest da nemamo nekoliko meseci prepiske sa Upravom za građevinsko zemljište i investicije i obećanje kako će ljuljaška biti popravljena. Roditelji su očajni i žele da pišu peticiju, jer ni posle šest meseci niko od nadležnih nije reagovao”, rekla je Novosađanka.\nPrevious article“Lafarž” otvorio novu tehnološku liniju u Beočinu vrednu 7,2 miliona evra\nNext articleNajstariji put u Srbiji nalazi se u Bačkoj, nije rekonstruisan od kad je napravljen pre 90 godina


Neverovatan rurski derbi viđen je u 13. kolu Bundeslige, vodila je Borusija Dortmund sa 4:0 već u prvih pola sata, a do kraja je Šalke izbegao poraz - 4:4.\nMatija Nastasić doprineo čudesnom povratku Šalkea u Dortmundu\nSa "milionerima" se ništa ne zna ove sezone, pa im ni ubedljiva prednost, koja bi svima drugima bila dovoljna, nije donela trijumf.\nČinilo se da će Borusija konačno zaigrati u skladu sa renomeom, da će se navijači u Dortmundu radovati u derbiju, ali...\nBio je to početak iz snova, jer se mreža Šalkea tresla se čak četiri puta od 12. do 25. minuta! Obamejang je doneo vođstvo domaćinu, udvostručio ga je Stambuli autogolom, pa se Gece glavom na asistenciju prvog strelca pobrinuo za 3:0, a Gerero volejom doneo erupciju oduševljenja u čuvenom "žutom zidu" na tribinama "Vestfalena".\nI onda potpuno druga slika u nastavku, jer se gosti nisu predavali. Burgštaler je glavom lobovao Vajdenfelera i vratio nadu Šaleku koju je Harit u 65. minutu učinio još realnijom. Bližio se kraj kada je Kaliđuri smanjio na 4:3, da bi u četvrtom od sedam minuta sudijske nadoknade Naldo zaključio fantastičan derbi i podelio plen.\nUpravo je poslednji zvižduk sudije bio znak da prokuljaju emocije, pa je došlo do koškanja i nešto žešćeg obračuna veziste Dortmunda Nurija Sahina i golmana Šalkea Farmana, za kraj čudesnog rurskog derbija.\nŠto se tiče naših igrača, Neven Subotić nije bio u protokolu Borusije, dok je Matija Nastasić odigrao drugo poluvreme za Šalke.\nAjnraht je poražen u Frankfurtu od Bajera sa 0:1 pogotkom Kevina Folanda, a za domaćina je Mijat Gaćinović odigrao celu utakmicu, Luka Jović je ostao na klupi.\nKada je reč o vrhu tabele, Lajpcig je sa svog terena ispratio Verder sa 2:0 u režiji Keite i Bernarda, pa je prišao na tri boda vodećem Bajernu, koji ima meč manje.\n15.30 Hamburg - Hofenhajm\n18.00 Keln - Herta\nOno što je Andrija Živković uradio u polufinalu grčkog Kupa dovelo je do pravog transa navijače PAOK-a.


Hypo broker korporativni agent M:tela - Potpisan ugovor o pružanju usluga investicionog savjetovanja - Akta.ba\nHypo broker korporativni agent M:tela - Potpisan ugovor o pružanju usluga investicionog savjetovanja\n19.01.2010. 08:50 / Izvor: Nezavisne novine\n"Hypo broker", Odjel za poslovanje s hartijama od vrijednosti banjalučke Hypo Alpe Adria banke, potpisao je ugovor s kompanijom "M:tel" o pružanju usluga investicionog savjetovanja iz oblasti korporativnog upravljanja.\nUgovor podrazumijeva niz tehničkih i savjetodavnih usluga koje će "Hypo broker", kao korporativni agent, pružati "M:telu", kako bi ta kompanija postala jedna od korporativno najuređenijih u BiH. Usluge uključuju i pružanje podrške prilikom organizovanja sastanaka sa zainteresovanim investitorima i profesionalnim analitičarima u skladu s iskazanim interesom u vezi a korporativnim aktivnostima "M:tela".\n"Korporativno upravljanje, kojem naša kompanija posvećuje punu pažnju kroz svakodnevne aktivnosti jedan je od ključnih faktora za ostvarivanje korporativnih ciljeva, a tako i preduslov za povećanje vrijednosti kompanije", izjavio je Predrag Ćulibrk, generalni direktor "M:tela".\nValentina Marković, direktor "Hypo Brokera", saradnju s "M:telom" ocijenila je veoma značajnom i zbog razvoja tržišta kapitala.\n"Odluka `M:tela` da izabere `Hypo broker` za svog korporativnog agenta predstavlja potvrdu kvaliteta, stručnosti i iskustva zaposlenih u našoj brokerskoj kući. `M:tel`, ujedno, šalje snažnu poruku domaćem tržištu, klijentima, investitorima i akcionarima da će nastaviti graditi kompaniju čiji je primarni cilj da postane dominantni lider na tržištu telekomunikacija BiH uporedo razvijajuću kulturu korporativnog upravljanja", kazala je ona.


Model New 500 osvojio je nagradu za Najbolji dizajn 2020. u svojoj kategoriji, koju dodeljuju čitaoci nemačkog magazina Auto Motor und Sport, koji su glasali u okviru takmičenja Autonis 2020. New 500 je time stekao jedno od najprestižnijih priznanja u svetu dizajna, pobeđujući rivale sa motorima na konvencionalnim SUS motorima, zahvaljujući njegovom jedinstvenom i prepoznatljivom stilu.\nOlivije Fransoa, predsednik brenda Fiat, izjavio je: „Autonis nagrada, koju dodeljuju čitaoci Auto Motor und Sport, važno je priznanje za New 500, koje se dodaje prestižnoj Red Dot nagradi koju je model osvojio pre par nedelja. Još je važnije iz dva razloga: prvo zato što je dodeljen od strane žirija koji se sastoji od naroda, čitalaca, koji su se već zaljubili u New 500 i drugo što je nagrada dodeljena na toliko zrelom tržištu električnih automobila poput nemačkog i pre svega u rivalstvu sa svim drugim velikim igračima. Sve me ovo čini veoma ponosnim i pomaže da se osećamo veoma zadovoljno što se tiče predstojećeg izlaska New 500 na tržište u Nemačkoj, kao jednog od naših glavnih tržišta“.\nKlaus Buse, šef dizajna za region EMEA: „Počastvovani smo priznanjem koje su nemački ljubitelji automobila iskazali za model New 500, uz prefinjeno, ali konstantno unakrsno povezivanje između ponovo posećene prošlosti i budućnosti. Ovo se može jasno videti na modelu New 500 i u visoko modernom prednjem delu koji još uvek zadržava kultni Fiat-ov „osmeh“, ali i u silueti koja se razvija uz klasičnu centralnu liniju koja se nalazi u sve tri generacije modela. Ukupno, dizajn modela New 500 savršeno kombinuje volumetrijske proporcije, jasne linije, krivudave površine i prepoznatljive osobine poput cirkularnih farova i okrugle instrument table u putničkoj kabini. Ukratko, New 500 je moderna interpretacija automobilske legende, sa sposobnošću da evoluira prema održivijoj i ekološki podobnijoj gradskoj mobilnosti“.


Gugl dobio 12.000 zahtjeva za brisanje linkova | PCNEN\nObjavljeno: 31.05.2014, 18:18h\nKompanija Gugl (Google) saopštila je danas da je za jedan dan dobila 12.000 zahtjeva korisnika iz zemalja EU, koji žele da budu obrisane nezgodne informacije iz rezultata pretrage na najpopularnjem pretraživaču interneta. Zahtjevi se od četvrtka uveče podnose na internet stranici koju je Gugl otvorio zbog presude Evropskog suda za ljudska prava koja nalaže da se moraju izmijeniti rezultati pretrage na osnovu “prava da se bude zaboravljen”, podsjeća Beta. Odluka suda znači da će žitelji EU moći da dotjeraju svoju reputaciju na internetu tražeći od Gugla i drugih pretraživača interneta da budu uklonjeni linkovi ka novinskim člancima i drugim sajtovima s problematičnim podacima o ranijim aktivnostima.\nKompanija Gugl (Google) saopštila je danas da je za jedan dan dobila 12.000 zahtjeva korisnika iz zemalja EU, koji žele da budu obrisane nezgodne informacije iz rezultata pretrage na najpopularnjem pretraživaču interneta.\nZahtjevi se od četvrtka uveče podnose na internet stranici koju je Gugl otvorio zbog presude Evropskog suda za ljudska prava koja nalaže da se moraju izmijeniti rezultati pretrage na osnovu “prava da se bude zaboravljen”, podsjeća Beta.\nOdluka suda znači da će žitelji EU moći da dotjeraju svoju reputaciju na internetu tražeći od Gugla i drugih pretraživača interneta da budu uklonjeni linkovi ka novinskim člancima i drugim sajtovima s problematičnim podacima o ranijim aktivnostima.


Federalno ministarstvo okoliša i turizma - Bosna i Hercegovina - U Ženevi se održava 11. sastanak zemalja potpisnica konvencije o pristupu informacijama\nU Ženevi se održava 11. sastanak zemalja potpisnica konvencije o pristupu informacijama\nU Ženevi se 27. i 28. 02. 2018. godine održava 11. sastanak zemalja potpisnica Konvencije o pristupu informacijama, učešću javnosti u odlučivanju i pristupu pravosuđu u pitanjima okoliša (Aarhuska Konvencija) – Radna grupa za pristup pravosuđu.\nOvaj sastanak ima za cilj pružiti platformu za razmjenu informacija o ključnim aktivnostima u vezi sa zakonodavstvom, politikom i sudskom praksom u vezi s provođenjem trećeg stuba Konvencije i moguće mjere za uklanjanje prepreka koje ometaju njenu primjenu i implementaciju. Na taj način želi se doprinijeti ostvarivanju cilja - jačanje vladavine zakona na nanacionalnom i međunarodnom nivou, osiguranje jednakog pristupa pravdi za sve i osiguranje javnog pristupa informacijama i zaštiti temeljnih ljudskih prava i sloboda.\nTematska sjednica sastanka će biti usmjerena na jačanje efikasnog pristupa pravosuđu i pravu na informaciju o okolišu. Identificiraće se dobre prakse, prepreke, izazovi, animirati inovativni pristup, definisati prioritetne akcije i potreba za daljim jačanjem efikasnog pristupa pravdi.\nNa 11. sjednici će se razgovarati o novim događanjima vezanim za provedbu trećeg stuba Konvencije na općem nivou. Učesnici će ispitati alate za jačanje efikasnog pristupa pravosuđu, uključujući e-pravdu i inicijative za izgradnju kapaciteta.\nJedan od ključnih zaključaka ovog sastanka biće dogovor o prioritetima rada za period od 2018. do 2021. godine.\nViše informacija i važna dokumenta:


Uvek je oko margine, a sada je šansa za lak over gosta - Sportske novosti\nNaslovna Najave i prognoze Uvek je oko margine, a sada je šansa za lak over gosta\nUvek je oko margine, a sada je šansa za lak over gosta\nDanas su na programu 2 utakmice kojima će biti kompletirano 33. kolo kineske košarkaške CBA lige. Obe utakmice se igraju od 12:35, a u jednoj od njih će poslednje plasirana ekipa Bayi Rocketsa i Qingdao.\nNa tabeli Bayi Rockets se nalazi kao što je već pomenuto nalazi na poslednjem mestu sa 3 pobede i 29 poraza. Bayi na 10 poslednjih utakmica kao domaćin ne zna za pobedu. Qingdao se sa druge strane nalazi takođe na donjem delu tabele i to na 16. poziciji sa 9 pobeda i 23 poraza.\nNa 4 poslednje medjusobne na terenu Bayi Rocketsa na 3 je pobedio Qingdao, a na sve 4 je postigao između 100 i 106 poena. Sada sve nagoveštava da će biti na više od 104.5 poena što u zavisnosti od kladionice donosi kvotu od @1.85. Sportska kladionica MaxBet ovu igru daje u live betu pa se možda u zavisnosti od toka meča može odigrati over i na manjoj margini.\nPrethodni tekstGde možemo da očekujemo golove – 31. januar\nSledeći tekstSrpski reprezentativac ima novi klub


Nacionalno udruženje maslinara Crne Gore?\nInicijativni sastanak predstavnika svih udruženja maslinara u Crnoj Gori: Bar, Budva, Boka i dva (od ukupno četiri) udruženja iz Ulcinja, održan je u prostoriji Udruženja maslinara Bara u Starom Baru.\nKoji su razlozi za osnivanje ovog ''krovnog'' udruženja? Što će se time promijeniti u odnosu Ministarstva poljoprivrede prema postojećim udruženjima? Hoće li to zaista doprinijeti unaprijeđenju cjelokupnog maslinarstva?\nSastanku koji je organizovalo Društvo malinara Bar, prisustvovali su predstavnici gotovo svih udruženja maslinara: iz Bara, Budve, Boke i dva od četiri udruženja iz Ulcinja.\nNa sastanku kojim je predsedavao Dado Martinović, predsjednik Društva maslinara Bar, razgovaralo se o dvije teme:\n1. Inicijativa za osnivanje Nacionalnog udruženja maslinara Crne Gore\n2. Zajednički predlog za izmjene i dopune Zakona o maslinarstvu\nSado Peričić, sekretar udruženja Barskih maslinara, iznio je stavove Barana po tom pitanju, naglasivši da inicijativu pokreće Društvo maslinara Bar, na predlog ministra Ivanovića, te da bi to bio logičan nastavak saradnje svih udruženja.\nNjegov predlog da se odmah odredi sjedište buduće organizacije kao i članovi Upravnog odbora nije prihvaćen, budući da su maslinari iz Boke smatrali ovaj sastanak informativnim i postupajući u skladu sa Statutom MDBoka, tražili da se ostavi vremenski rok za razmatranje predloga i usaglašavanje stavova članova Upravnog odbora.\nPrihvaćen je tehnički predlog Džaudeta Cakulija da se najpre oformi radna grupa koja će izradiiti normativna akta koja će biti upućena na razmatranje Upravnim odborima svih udruženja.\nZoran Miković, predsjednik Udruženja maslinara Budve, iznio je stavove svoje organizacije i predloge za način organizovanja.\nNovak Đukić, potpredsjednik MDBoka, postavio je pitanje ''zašto se upravo sada i u ovako kratkom roku predlaže osnivanje jedne glomazne organizacije za koju treba plaćati administraciju, troškove organizovanja i članarinu, a koja neće doneti, bar ne u periodu od najmanje pet godina, nikakve zančajne promjene u odnosu sa Ministarsvom poljoprivrede a posebno ne među udruženjima maslinara koja su i do sada dobro sarađivala.\nDado Martinović i Suljo Mustafić odgovorili su da bi to olakšalo komunikaciju Ministarstva poljoprivrede sa udruženjima, te omogućilo bolji pristup sredstvima iz državnog budžeta.\n''Logično je da pčelari imaju Nacionalno udruženje jer gotovo svaka opština u Crnoj Gori ima svoje lokalno udruženje, dok sva udruženja maslinara, njih sedam ( četiri iz Ulcinja!!!) i inače dobro sarađuju a što se komunikacije sa Mininstarstvom poljoprivrede tiče, uvijek se odazivaju pozivu na sastanke, što znači da bi isti ljudi, kao i do sada, predstavljali udruženja u komunikaciji sa resornim ministarstvom i drugim institucijama, dodao je Đukić.\nMaslinarsko društvo Boka je po svojoj organizaciji Regionalno od samog osnivanja od kada i datiraju više puta upućeni pozivi svim udruženjima maslinara u Crnoj Gori da se organizuju u zajedničko udruženje.Umjesto toga, prije nekoliko godina, zvanično smo izabrali Dada Martinovića da predstavlja sva udruženja maslinara u Ministarstvu poljoprivrede.\nDžaudet Cakuli je govorio o Evropskim fondovima za regionalni razvoj koji će nam, po ulasku u EU biti dostupni samo kao velikoj regionalnoj organizaciji\nSvako udruženje, zadržalo bi svoj integritet i kao što je i do sada bila praksa sa MDBoka, učestvovalo na lokalnim, državnim i međunarodnim konkursima za finansiranje projekata NVO. Što bi se tu promjenilo?\nSa istom nedoumicom za riječ se javio i predstavnik udruženja Valdanos, Fatmir Sadiku, smatrajući da se, iako ideja postoji već više godina, na kraju ipak prebrzo ušlo u njenu realizaciju.\nDado Martinović govori o značaju zajedničke organizacije kao kritične mase u izražavanju stavova i zahtjeva prema zvaničnim institucijama.\nMaslinari Boke ostaju pri stavu da je osnivanje nove organizacije opravdano samo ako ima jasne ciljeve koji će biti podređeni opštem dobru a ne samo radi zadovoljavanja forme i zahtjeva EU.\nUsvojen je predlog Dada Martinovića da se za članove Radne grupe za izradu normativnih akata imenuju:\n1. Džaudet Cakuli, Ulcinj\n2. Vesna Đukić, Boka\n2. Ćazim Alković, Bar\n3. Omer Dragovoja, Ulcinj\nNa sastanku se razgovaralo i o manjkavositma predloženog Zakona o maslinarstvu, kao i o mogućnosti da se uputi predlog za izmjene i dopune istog, budući da je ovaj vraćen na doradu.\nImenovani su članovi Radne grupe za pripremu zajedničkog predloga.\nZa koordinatora radne grupe imenovana je Vesna Đukić\nČlanovi: Zoran Miković (Budva), Fatmir Sadiku (Ulcinj), Džaudet Ckuli (Ulcinj)...\n1. Prihvaćena je, u načelu, inicijativa za osnivanje Nacionalnog udruženja maslinara Crne Gore\n2. Radne grupe sastajaće se u Baru i o svom radu izvjestiće predstavnike svih udruženja do 6.oktobra\n2. Zajednički stav prema Predlogu Zakona o maslinarstvu donijeće se do 20 oktobra


Vesti 23.04.2020. - 13:07h Autor: Tanjug\n- Što se tiče narednog vikenda, nema popuštanja, znam da ne sme da bude. Slušao sam juče i prekjuče lekare, kao i svih ovih dana, i oni su za to da se produži zabrana kretanja još najmanje dve nedelje, posebno vikendom kada su najveće gužve, objasnio je Vučić. Kazao je da plaćamo cenu nediscipline od pre 21 dan, kada je bilo mnogo ljudi na ulicama za vikend.\nAko bude sve u redu očekujem oko 1. maja delimičnu obnovu avio-saobraćaja, delimično otvaranje međugradskog, a od 4. maja i delimično otvaranje gradskog saobraćaja. Lekari će reći kada i kako, ali teško ćete bez maske ući u gradski prevoz, gužve ćemo gledati da izbegenemo po svaku cenu, dodao je Vučić.\nŠto se tiče gradskog saobraćaja, predsednik kaže da neće odmah biti obnovljeno svih 100 % kapaciteta, već srazmerno broju ljudi koji rade - ako 50 ili 60 odsto ljudi ili firmi radi, toliko će, kaže, i kapaciteta biti podignuto, kao i da će u gradskom saobaćaju morati da budu najrigoroznije mere.\nAleksandar VučićPolicijski časzabrana kretanjaPrvi majGradski prevozVanredno stanjeUvođenje gradskog prevoza


Banjević: Podnijeću ostavku ako MA bude u minusu nakon 155 miliona pomoći – Bankar.me\nBanjević: Podnijeću ostavku ako MA bude u minusu nakon 155 miliona pomoći\nDecember 31, 2019 AVIO SAOBRAĆAJ, CRNA GORA, SVE VIJESTI Leave a comment\nIzvršni direktor Montenegroerlajnza (MA) Živko Banjević kazao je da će podnijeti ostavku na tu funkciju ukoliko nacionalni avio-prevoznik nakon sprovođenja Zakona o konsolidaciji MA bude poslovao sa minusom. Istakao je i da može garantovati da će MA biti profitabilno preduzeće ukoliko se i plan i zakon u potpunosti sprovedu.\n– Profitabilnost MA u narednom periodu zavisi od realizacije plana finansijske konsolidacije i osnovnih pravaca razvoja kompanije i zakona. U suštini, budućnost kompanije sada konačno počiva na zdravom planu, koji podrazumijeva podvlačenje crte što se prispjelih finansijskih obaveza tiče i čija je osnova investiciono-razvojni ciklus. Ukoliko ne bude značajnih odstupanja od realnih pretpostavki koje ne zavise od kompanije, a koje se tiču plana, pod uslovom da se i plan i zakon u potpunosti sprovedu, mogu garantovati da će MA biti profitabilno preduzeće – kazao je Banjević u intervjuu za Dan.\nKada je riječ o Zakonu o konsolidaciji, prije svega, istakao je da se radi o ulaganju države u MA, u skladu sa načelom investitora u tržišnoj ekonomiji, odnosno u cilju očuvanja i razvoja ekonomije države, a ne o državnoj pomoći.\n– Deloitova analiza koja je pratila donošenje Zakona o ulaganju u konsolidaciju i razvoj MA potvrdila je da su ta ulaganja od strane države profitabilna i opravdana. Suštinski osnov za Deloitovu analizu i donošenje zakona bio je plan finansijske konsolidacije i osnovnih pravaca razvoja MA, koji je pripremio menadžment kompanije. Taj plan pored finansijske konsolidacije i investicija u flotu i restauraciju motora, koje tretira zakon, uključuje redefinisanje komercijalne i razvojne strategije, kadrovsko restrukturiranje preduzeća, i to sve sublimirano kroz biznis plan do kraja 2023. godine. Biznis plan do kraja 2023. godine je, između ostalog, baziran na realnim pretpostavkama sa aspekta broja putnika i ukupnih prihoda, sa jedne strane, odnosno ukupnih fiksnih troškova, direktnih operativnih troškova i ostalih troškova, sa druge strane. MA će u pomenutom periodu u redovnom i čarter saobraćaju prevoziti između 670.000 i 725.000 putnika, sa flotom od pet aviona tipa embraer E195 u vlasništvu MA, i jednim avionom sličnog ili većeg kapaciteta iznajmljenog u periodu ljetnje sezone na tzv. ACMI principu. Svi parametri, odnosno faktori koji su tretirani ovim biznis planom, u suštini su testirani u praksi u toku poslednje tri godine. Naime, MA bi i pored niza otežavajućih okolnosti koje su se prije svega ticale značajnog porasta cijene avio-goriva i troškova održavanja aviona, ostvario pozitivan rezultat i u prethodnom periodu, da smo imali barem nešto veći dio flote u našem vlasništvu. Trenutno je u vlasništvu MA pet aviona tipa foker 100 koji izlaze iz upotrebe i od kojih su četiri već prizemljena, a samo jedan operativan. Pored toga, raspolažemo sa dva E195 u operativnom lizingu do 2024. odnosno 2025. godine, i trećim E195 u finansijskom lizingu koji će postati vlasništvo MA tek polovinom 2022. godine – precizirao je Banjević.\nPOJMOVIdug Montenegro Airlinesa Montenegro Airlines Živko Banjević MA\nPrevious Veliki interes ulagača u regionalno bankarsko tržište\nSljedeći Država otkupila još 636,79 hiljada akcija EPCG


Predstavnici Ministarstva unutrašnjih poslova, Sektora za vanredne situacije, održali su danas u Užicu sastanak sa komandantima i načelnicima štabova za vanredne situacije Zlatiborskog upravnog okruga, na kome su razmatrane mere koje treba preduzeti u cilјu smanjenja rizika od katastrofa i šteta od elementarnih nepogoda.\nNačelnik Republičkog štaba za vanredne situacije Luka Čaušić istakao je da je Zlatiborski okrug prošle godine imao 164 požara i da se za razliku od okruga u kojima je fokus bio na rizicima od poplava, ovaj kraj suočava sa problemima usled snežnih padavina i pojave klizišta, kao i požara na otvorenom.\nOn je podsetio da su do sada održani sastanci u Pčinjskom, Topličkom i Jablaničkom upravnom okrugu i naglasio da su dali rezultate kroz predložena rešenja i sistematičan način pristupa preventivnim aktivnostima.\n„Cilј ovih sastanaka tokom kojih smo obišli 27 lokalnih samouprava je da se prepoznaju i uklone nedostaci, što će doprineti bolјem funkcionisanju sistema zaštite i spasavanja pre, tokom i nakon vanrednog događaja koji je izazvan elementarnom nepogodom“, istakao je Čaušić i dodao da će ove aktivnosti biti nastavlјene na teritoriji cele Srbije.\nDržavni sekretar Ministarstva državne uprave i lokalne samouprave Maja Mačužić Puzić podržala je održavanje ovih sastanaka i istakla da Ministarstvo državne uprave i lokalne samouprave ima mogućnost da preko budžetskog fonda logistički i finansijski podrži lokalne samouprave u projektima iz oblasti smanjenja rizika od katastrofa.\n„Nadam se da će ovakvih projekata, koji imaju za cilј podizanje bezbednosti naših građana, biti sve više. Ovaj sastanak iskoristićemo i za planiranje potencijalnih programa i projekata za narednu godinu, koji će biti deo preventivnog delovanja u cilјu smanjenja rizika od katastrofa", istakla je Puzić.\nGradonačelnica Užica Jelena Raković Radivojević zaklјučila je da je sastanak ovakvog tipa veoma značajan za Zlatiborski upravni okrug imajući u vidu rizike sa kojima se ovaj okrug suočava dugi niz godina.


Asertivni trening - Veštine vladanja sobom\nAsertivno komuniciranje pomaže čoveku da bude efikasniji u zauzimanju za sebe i da razvije kvalitetne odnose s drugim ljudima. Osobe koje imaju razvijene socijalne veštine, kao što su aktivno slušanje, asertivni govor, sposobnost empatije… imaju veću šansu da razreše konfliktne situacije na način koji će biti podjednako zadovoljavajući kako za njih, tako i za osobe do kojih im je stalo.\nPrimena EQ u prevazilaženju blokada efikasnosti\nOsnovni cilj ovog kursa je prepoznavanje uticaja emocija i radne klime na performanse zaposlenih. Cilj je i stvaranje povoljnog emocionalnog okruženja kako bi se povećao stepen efikasnosti putem razumevanja sopstvenog mišljenja, emocija i ponašanja.\nKako uspešno preživeti težak dan na poslu\nKljučni aspekt upravljanja stresom je prepoznavanje razlike između produktivnog i toksičnog stresa i procena nivoa stresa kome smo izloženi. Ako je taj nivo ugrožavajući za individuu, tim ili organizaciju, ako postaje toksičan, neophodno je preduzeti korake kako bi se uzroci stresa smanjili. U mnogim situacijama, u zavisnosti od prirode poslovnih zadataka , stres se ne može izbeći, ali se zaposleni mogu obučiti da koriste psihološke tehnike i praktične veštine kako bi se sa stresom uspešno nosili.\nRazvoj ličnih veština: Soft skils\nU današnje vreme za uspeh u poslu nije dovoljno posedovati samo stručna znanja i veštine. Poslodavci od zaposlenih očekuju dodatne kompetencije, kao što su, na primer, transverzalne , tj. prenosive veštine. Prenosive veštine su veštine koje svaka individua poseduje i razvija kroz različita iskustva tokom svog života: u školi, na fakultetu, kod kuće, kroz socijalni život, kao i kroz svakodnevno iskustvo na radnom mestu. Ove veštine se nazivaju tako upravo zato što su primenljive na bilo koji posao. Tu spadaju lični kvaliteti i stavovi koji vam pomažu da dobro radite sa drugima i ostvarite pozitivan uticaj na organizaciju kojoj pripadate. Podgrupa u okviru transverzalnih veština su takozvane „meke” veštine.\nJavni nastup i sticanje prezentacijskih veština\nKroz trening o javnom nastupu i sticanju prezentacijskih veština steći ćete adekvatnu obuku koja će Vas osposobiti da se oslobodite treme uoči javnog nastupa i steknete veštine koje će Vaš nastup učiniti kvalitetnijim. Prvi deo treninga je edukativan i svodi se na upoznavanje učesnika sa načinima kako da prevladaju strah od javnog nastupa koristeći efikasne tehnike iz REBT psihoterapijske prakse. Drugi deo treninga je iskustven i odvija se kroz interaktivni rad i vežbe koje su osmišljenje tako da učesnici unaprede svoje prezentacijske veštine, nauče da budu jasni i koncizni, ostvare vezu sa publikom i pridobiju kredibilitet.\nVeštine rešavanja konflikata\nRazna istraživanja iz oblasti poslovne psihologije pokazuju da svaka zaposlena osoba provede minimum dva sata nedeljno u nekoj vrsti konflikta. Tome posebno pogoduju stres, obimnost posla, zahtevni i složeni zadaci, kratki rokovi, nejasna komunikacija i nerazumevanje među zaposlenima, što se najviše odražava na produktivnost. Sve to najviše košta poslodavce, a šteta se meri milionima evra svake godine. Zato su mnoge svetske i vodeće kompanije uvrstile trening rešavanja konflikata kao deo stalne i obavezne edukacije zaposlenih.\nUpoznavanje sa koučingom\nKoučing predstavlja proces učenja, razvoja i unapređivanja postignuća ( Parsloe&Wray, 2000;Whitmore, 1996). Ciljevi koučinga odnose se na to kako pomoći klijentu da se promeni (odvesti ga od jedne tačke do druge), kako da klijent prevaziđe prepereke i poboljša svoja postignuća i na koji način je uz pomoć koučinga moguće pomoći organizaciji da se razvije radeći sa zaposlenima unutar iste.\nVeštine i tehnike koučinga\nZa vreme ovog treninga učesnice i učesnici će imati priliku da se upoznaju sa nekoliko različitih veština i tehnika u koučingu, da uoče razlike između njih, ali i da nauče kako da ih primenjuju u svom poslovnom okruženju . Metodologija tokom rada zasniva se na radu sa realnim ljudima i problemima. Kroz analizu ličnih vrednosti, ograničavajućih uverenja, životnih izbora, učesnice i učesnici kursa imaće mogućnost da unaprede lične veštine i komunikaciju u poslovanju, ali i da brže i lakše prepoznaju i reše problem, konflikte na poslu, i pospeše ličnu produktivnost i članova svoga tima u poslovanju.\nStrategije prepoznavanja i rešavanja profesionalnih problema\nPo završetku ovog seminara učesnici će moći da razumeju i jasno prepoznaju razlike između toga šta Koučing kultura jeste i na koji način ona može postati deo poslovne strategije njihove firme. Ukoliko se usvoji koučing kao stil upravljanja i timskog rada, veoma je važno da se uvaže indikatori Koučing kulture koji se odnose na: preuzimanje lične odgovornosti za akcije, otvorena komunikacija ( čak i o teškim temama), da zaposleni očekuju koučing od svojih nadređenih i da na strateškom nivou firme postoji opredeljenje da se organizacioni razvoj odvija kroz razvoj zaposlenih.\nSvi aspekti poslovanja koji kreiraju uspeh i reputaciju iznose se, dakle – komuniciraju, u pisanoj formi. Pisana komunikacija je otuda jedna od ključnih kompetencija zaposlenih koja doprinosi izgradnji dugoročnih partnerstava i realizaciji strateških ciljeva organizacije.\nKratke specifične forme komunikacije\nUspešna komunikacija predstavlja jednu od osnovnih veština i jedan je od vitalnih faktora uspeha u svakodnevnom poslovanju. Komunikacija je proces koji angažuje kako svesne, tako i nesvesne procese kod subjekata. Opseg pažnje, kongruentnost poruke i specifični izazovi konteksta predstavljaju samo neke od filtera koji definišu način na koji će poruka biti primljena. U svojoj suštini, svaka komunikacija ima za cilj da izazove neku vrstu reakcije ili promene. Ona treba da navede sagovornika da sasluša i primi poruku, da je ispravno razume, i najzad da sprovede neku aktivnost.\nPriprema i pisanje poslovnog izveštaja\nPriprema i pisanje izveštaja visoko se vrednuje u funkcionalno zrelim organizacijama. U onim organizacijama koje nemaju uspostavljen model izveštavanja, poznavanje ove oblasti može dramatično povećati produktivnost i poslovne rezultate.


Tanasković: Hvala državi, opravdaćemo podršku\nTanjug 22. decembra 2021. 13:52\nBEOGRAD – Odbojkaški klub Partizan želi da u narednom periodu ponovo osvaja trofeje, dugujemo veliku zahvalnost državi što nam pomaže da sve naše selekcije funkcionišu i učinićemo sve da rezultatima opravdamo poverenje, izjavio je danas prvi čovek crno-belih legendarni reprezentativac Željko Tanasković.\n„Velika zahvalnost državi koja dve godine uzastopno pomaže naše akcije, gde imamo mogućnost da funkcionišemo. Od predsednika države Aleksandra Vučića, preko ministra sporta (Vanja Udovičić) i predsednika Saveza (Zoran Gajić) pomažu se klubovi koji su baza svakog sporta. Naravno, hvala i sponzorima, a mi ćemo se truditi da rezultatima opravdamo podršku“, rekao je Tanasković na konferenciji za medije.\nNovi predsednik kluba je Aleksandar Stanković, čovek iz sveta biznisa i plan je da se u petogodišnjem mandatu dođe do vrhunskih rezultata, dodao je Tanasković.\n„Muški tim se plasirao u finale Kupa i imamo priliku za trofej koji se dugo čeka. Ženska selekcija je 1972. godine ugašena, pre četiri godine klub je obnovljen, sada je prvoligaš. Imamo dva vrhunska trenera i stvoreni su preduslovi da ostvarimo naše ciljeve“, poručio je Tanasković.\nStanković je istakao da mu je velika čast što je na čelu velikog kluba kao što je Partizan.\n„Odbojka se vraća na velika vrata, Savez je učinio veliku stvar, liga je veoma zanimljiva, zainteresovani su sponzori, a ja sam sledio primer Dragoljuba Zbiljića iz Vojvodine. Jaka liga je idealna za razvoj igrača, a samim tim i za jačanje naše reprezentacije“, rekao je Stanković.\nŠef struke Duško Nikolić, otkrio je da više od 500 dece trenira odbojku u Partizanu.\n„Pozivam decu da nas bude još više i uključe se u akciju Saveza „Moj prvi šmeč“ za mališame od sedam do 12 godina“, rekao je Nikolić.\nTrener ženskog tima Darko Zakoč, koji je tek preuzeo tim, najavio je da će ekipa u drugom delu sezone pokazati pravo lice.\nTrener odbojkaša Bojan Janić kaže da ekipa želi trofej u Kupu, a nada se i korak više u prvenstvu, gde su prošle godine stigli do finala.\nNa konferenciji za medije govorili su i kapiten odbojkasa Lazar Marinović i kapiten odbpjkašica Tamara Dedijer, koji su poručili da će učiniti sve da obraduju navijače crno-belih.\nOdbojkaši Partizana u nedelju igraju derbi protiv Crvene zvezde, a rival odbojkašicama ovog vikenda je TENT.\nNovak i Jelena renoviraju vilu od 10 miliona evra, evo šta planiraju da promene…\nOrganizatori: Djoković će učestvovati na turniru u Dubaiju\nPerez se zahvalio Crvenoj zvezdi i Džajiću\nNovak Đoković povrdio da će igrati na turniru u Dubaiju\nĐoković povrdio da će igrati na turniru u Dubaiju\nRadonjić: Velika pobeda za nas\nKošarkaši Crvene zvezde pobedili Olimpijakos u Atini…\nPobeda košarkaša Zvezde protiv Olimpijakosa u Atini\nFudbaler Crvene zvezde Rišaio Živković: Osvajanje titule i…\nZivković: Osvajanje titule i Liga Evrope ogroman motiv


Izjave prvog savetnika smenjenog kosovskog premijera Škeljzena Gašija da su pripadnici OVK počinili zločin, da su ubili hiljadu Srba i da bivši izvestilac Saveta Evrope Dik Marti nije antialbanac, izazvale su buru oštrih osuda u Prištini, a najglasniji su bivši komandanti OVK, navodi taj dnevnik.\nGaši je još rekao da ubistva nedužnih civila nisu izvršili ljudi iz umetničkih udruženja, a opozvani premijer Albin Kurti je pod pritiskom javnosti smenio svog savetnika.\nDiplomatski izvori Politike iz Prištine navode da je Kurti politički licemer jer je Gaši samo ponovio izjavu koju je pre nekoliko meseci upravo lider Samoopredeljenja dao prilikom svedočenja u sudu u Hagu.\nSagovornik Politike koji nije hteo da ga imenuju očekuje da će sud posle pandemije virusa korona i ozvaničiti svoje prve optužnice.\n„To je pokušaj Kurtija da što više produži svoj politički život sukobljavajući se sa ratnim krilom OVK. Kosovsko društvo je polarizovano posle najave demonstracija Samoopredeljenja i krvave odbrane funkcija, što je izjavljivao Kurti, a to mu Kfor neće dozvoliti. Sada je usledila izjava Gašija koja je došla iz Samoopredeljenja o ubistvu oko hiljadu nedužnih civila i ona ima težinu jer je to prvi put da dolazi iz neke od jačih albanskih partija, ali je po Kurtija stigla kasno”, navodi sagovornik Politike, koji očekuje da će uskoro doći do cepanja Samoopredeljenja i da će na čelu drugog krila tog pokreta biti Gljauk Konjufca.\nDa li bi poruka Škeljzena Gašija i lavina reakcija koju su njegove reči izazvale zaista mogle da budu uvertira u ozvaničenje prvih optužnica protiv čelnika OVK zbog zločina počinjenih od 1998. do 2000. budući da do sada iz Haga nije zvanično objavljeno protiv koga bi one trebalo da budu podignute? postastavlja pitanje Politika.\nPoznati advokat Toma Fila kaže za Politiku da će se na optuženičkoj klupi možda naći neki sitni beznačajni pripadnici OVK, dok će „krupne ribe”, poput Ramuša Haradinaja, Kadrija Veseljija i Hašima Tačija biti pošteđene.\nNa najave iz Prištine da će posle pandemije Specijalni sud za zločine OVK početi s radom, Fila odgovara da u to otvoreno sumnja, jer ne vidi volju u međunarodnoj zajednici da tako nešto urade.\n„Ako budemo čekali da saslušaju neposredne izvršioce koji su nekoga ubili, silovali ili opljačkali, to je najniži nivo u hijerarhiji OVK i to onda nije međunarodni sud. Ako se to dogodi, to je onda sud koji je mogao da radi i u Prištini. Da bi se zadovoljila pravda, potrebno je da na optuženičkoj klupi bude komandni kadar OVK”, ističe Toma Fila.\nKaže da mu je svojevremeno Karla del Ponte govorila da međunarodni sud koji je procesuirao zločine na tlu bivše Jugoslavije to nije uradio za OVK, u ono vreme kada je on branio kosovsku grupu u kojoj je bio i Nikola Šainović, zato što Srbija nikada nije dala komandnu strukturu OVK.\n„Ako je bivši potpredsednik Savezne vlade Nikola Šainović mogao da odgovara po komandnoj odgovornosti iako nema veze s tom hijerarhijom, valjda će i komandanti OVK da odgovaraju za zločine koji su počinjeni, a njih nije malo”, naglasio je Fila.\nAdvokat Goran Petronijević na najave koje stižu iz Prištine i inostranstva da će konačno Specijalni sud za zločine Oslobodilačke vojske Kosova početi s radom po završetku pandemije kovid-19, za Politiku odgovara kontrapitanjem: „Koji je to put da najavljuju podizanje optužnica?”\n„Nisam optimista da bi Specijalni sud za zločine OVK mogao ozbiljno i efikasno da radi. Oni bi posle pandemije korone mogli početi s radom, jer je za ovaj projekat izdvojen veliki novac i svi tamo moraju da opravdaju visoke plate i beneficije koje im pripadaju. Ali da će oni nešto da urade, ja u to ne verujem. Taj specijalni sud je osnovan da radi, ali ne i da nešto konkretno uradi”, ističe Goran Petronijević.\nNa pitanje da li će neko od vođa takozvane OVK biti procesuiran zbog zločina nad Srbima i drugim nealbancima, ali i Albancima koji nisu podržavali terorističke akte i zločine ove grupacije, Petronijević odgovara da ne veruje. „Nekoga će iz OVK da procesuiraju, ali je veliko pitanje ko će se naći na optuženičkoj klupi. Pitanje je kog će biti ranga, odgovornosti...\nTo će zavisiti od toga ko koliko bude slušao naređenja sa Zapada. I to je sve pretvoreno u jedan mehanizam koji za cilj ima da pritisne one koji misle da su jaki i to ima jedinu funkciju u tom pravcu. Druga funkcija je da baca prašinu u oči Srbima i ostalima koji zahtevaju da odgovorni za zločine budu procesuirani”, navodi Petronijević.


Cvijanović: RS spremna da vrati prenete nadležnosti, Vlada RS će za šest meseci ponuditi zakone - Region - Dnevni list Danas\nPočetna » Svet » Region » Cvijanović: RS spremna da vrati prenete nadležnosti, Vlada RS će za šest meseci ponuditi zakone\n„To su pitanja koja zaslužuju širu elaboraciju i svaki poslanik Narodne skupštine i konačno svaka politička partija treba tom pitanju da priđe na odgovarajući način. To su očekivanja naših građana“, rekla je Cvijanović sinoć za Radio-televiziju RS (RTRS).\nGovoreći o predstojećoj posebnoj sednici Narodne skupštine RS, na kojoj bi tebalo da bude posvećena vraćanju prenetih nadležnosti, ona je navela da je potrebno doneti zakonska rešenja koja će da omoguće da sistem funkcioniše, da „niko nikom ništa ne uzurpira, da niko nikoga ne maltretira i da se se rešavaju najvažniji problemi građana“.\nPrema njenim rečima, suština stvari je u tome da se otvori put za odgovarajuće razgovore, koji bi mogli da traju i do šest meseci, jer će to, kako je navela, biti neki rok u kojem se od Vlade RS traži da ponudi određena zakonodavna rešenja da bi regulisali pojedine oblasti.\nOna je istakla da Republika Srpska poziva na dijalog u BiH, ali da je za to potrebno da imate partnere koji žele da razgovaraju.\n„Što se tiče Hravata u BiH mi smo dobili jasne poruke da su oni spremni da razgovaraju o svakom važnom pitanju, ali kad je reč o bošnjačkim političarima, lider SDA Bakir Izetbegović je rekao da entiteti nemaju o čemu da pričaju“, navela je Cvijanović.\nPredsednica RS još je kazala da su sankcije protiv srpskih političara, na koje pozivaju u Sarajevu, stvar nemoći ili nedostatka želje da sede i razgovaraju o određenim pitanjima sa ljudima s kojima tvrde da žele da žive zajedno.\n„Za mene je to vrlo jasna stvar. Ovde se treba vratiti nastojanjima da se oživi bilo kakav razgovar u BiH, jer bi taj razgovor mogao da nas dovede do određenog rešenja“, navela je Cvijanović.\nOna je istakla da bi bilo normalno da predstavnici Srba, Hrvata, Bošnjaka i ostalih, na svim nivoima vlasti, razgovaraju o svim temama, od krupnih političkih pitanja do onih ekonomskih.\nBiHRepublika SrpskarsŽeljka Cvijanović


Spice Girls objavile novu verziju hita "Say You’ll Be There" - Radio AS FM\nSpice Girls objavile novu verziju hita „Say You’ll Be There“\ntoday2. septembra 2021.\nKako bi proslavila 25 godina od objavljivanja svog debi albuma, grupa Spice Girls će izdati luksuzno izdanje sa bonus numerama i b-stranama. Album „Spice 25“, će biti objavljen 29. oktobra kao dvostruki CD u knjizi sa tvrdim povezom A5. Takođe će biti postavljene različite verzije vinila i kaseta, zajedno sa Appleovim ekskluzivnim remasterizovanim izdanjem originalnog albuma koji koristi Dolbi Atmos.\nGrupa je na svom youtube kanalu podelila verziju svog hita „Say You’ll Be There“, koja je razlikuje od originala, tako što je deo sa usnom harmonikom Juda Landera zamenjen delom sa saksofonom. Album „Spice“ je prvobitno objavljen 1996. godine i postao je treći najprodavaniji album devedestih godina, sa pesmama poput „Wannabe“, „2 Become 1“ i „Say You’ll Be There“.